text:
Oidhche Shàmhach (òran)
'S e aon de na h-òrain as ainmeile air feadh an t-saoghail aig àm na Nollaige a tha ann an Oidhche Shàmhach no Ciùin an oidhch' (Stille Nacht sa Ghearmailtis, Tawel Nos sa Chuimris). Chaidh an teacsa tùsail a sgrìobhadh leis an t-sagart Josef Mohr agus chuir an tìdsear Franz Gruber fonn air na rosgrannan.
An t-òran[deasaich | deasaich an tùs]
Sgrìobh Josef Mohr na faclan anns a' bhliadhna 1816 anns a' bhaile bheag Mariapfarr, an Ostair. Ron Nollaig 1818 dh'fhaighnich e de Franz Gruber fonn a chur ris na faclan. Rinn Gruber e agus sgrìobh e ceòl giotàr cuideachd. Sheinneadh an t-òran airson a' chiad turas anns an aifreann meadhan oidhche ann an Eaglais Naomh Nicholas ann an Oberndorf, an Ostair.
Tha mòran sgeulachdan ann mun aifreann seo. Tha feadhainn ag ràdh gun robh am piàno anns an eaglais briste, canar feadhainn eile, gun do chòrd ri Mohr a bhith a' cluich a' ghiotàr. Ach tha e fìor gun robh Mohr agus Gruber a' gabhail nan rannan mar òran-charaid, agus gun do sheinn iad an t-sèist còmhla ri còisir. Chluich Mohr an giotàr aig an aon àm. Chòrd an t-òran gu mòr ris an luchd-creideimh.
Cha robh e ach gu 1833 nuair a bha Mauracher, neach-obrach piàno bhon Ziller Valley, a' gabhail an òrain ann an Leipzig còmhla ri luchd ciùil eile. Chòrd an t-òran seo ris an luchd èisteachd fìor mhath. Bhon uair sin chaidh an t-òran a sgaoileadh air feadh an t-saoghail.
'S e òran gu math iomraiteach a tha ann. Thachair gun do stad an t-sabaid san Chogadh Mhòr aig oidhche na Nollaige 1914 agus thòisich na saighdearan air an t-òran Oidhche Shàmhach a sheinn còmhla. Tha an tachartas seo fhathast cliùiteach mar fhosadh-aimhreit na Nollaige.
An-diugh tha e air a h-eadar-theangachadh gu còrr is 300 cànan agus dual-chainntean.[1]
Chaidh an teacsa tùsail air chaill, ach anns a' bhliadhna 1995 lorgadh leth-bhreac eile, sgrìobhte anns a' bhliadhna 1820 le Mohr fhèin.
Bha sia rosgrannan anns an òran tùsail, seo trì rosgrann ann an Gearmailtis còmhla ri dà eadar-theangachadh eadar-dhealaichte ann an Gàidhlig:
Josef Mohr[deasaich | deasaich an tùs]
Rugadh Joseph Franz Mohr air an 11 latha den Dùbhlachd 1792 ann an Salzburg, an Ostair. Dh'ionnsaich e sagartachd agus bhon bhliadhna 1815 bha e na shagart. An toiseach bha e ag obair ann an Ramsau faisg air Berchtesgaden, a' Ghearmailt agus an uair sin ann am Mariapfarr far an do sgrìobh e an dàn Stille Nacht (Oidhche shàmhach/Ciùin an oidhch') le sia rannan. Anns a' bhliadhna 1817 ghluais e gu Oberndorf airson dà bhliadhna. 'S e seo far an do dh’fhaighnich e do Ghruber, fonn a chur ris na rannan.
As dèidh dà bhliadhna ann an Oberndorf, dh'imrich Mohr bho àite gu àite eile, gus mu dheireadh thall (1837) dh'fhuirich e ann an Wagrain, an Ostair. Dh'fhosgail e sgoil ùr airson cloinne bochda agus chuir e siostam air bhonn airson cùram a ghabhail do sheann daoine. Air an 4mh latha den Dùbhlachd 1848 chaochail e mar duine bochd air sgàth 's gun tug e an tuarasdal aige do dhaoine a bha dhìth air. Chaidh a thìodhlacadh ann an Wagrain.
Thaghadh muinntir Wagrain an t-ainm "Mohr" mar ainm na sgoile ann an Wagrain airson urram a thoirt air an t-sagart. Bhon bhliadhna 2006 a-mach tha taisbeanadh maireannach mu Mhohr ri fhaicinn anns an taigh-tasgaidh Wagrain.
Franz Gruber[deasaich | deasaich an tùs]
Rugadh Franz Xaver Gruber air an 25mh latha den t-Samhainn 1787 ann an Unterweizberg, an Ostair. B' e tidsear a bha ann agus bha e ag obair anns an sgoil ann an Arnsdorf, trì cilemeatair air falbh bho Oberndorf. Aig an aon àm bha e na organaiche agus neach-stiùiridh na còisire ann an Eaglais Naomh Nicholas ann an Oberndorf. Chruthaich e binn airson an òran Oidhche Shàmhach agus chuir e rèiteachadh giotàr ris.
Bliadhnaichean an dèidh seo dh'imrich e gu Hallein, far an do chaochail e air an 7mh latha den Iuchar 1863.
Ach cha robh sin an t-aonar òran a rinn e, sgrìobh e barrachd òrain-ghàirdeachais a bhios air an seinn fhathast anns na h-eaglaisean air feadh na h-Ostaire gus an latha an-diugh.
Oberndorf[deasaich | deasaich an tùs]
'S e baile beag anns an Ostair a tha ann an “Oberndorf bei Salzburg”. Tha e suidhichte air bruach abhainn Salzach. Tha am baile mu 17 cilemeatair san àird a tuath air Salzburg. Tha timcheall air 5000 duine a' fuireach anns a' bhaile fhèin.
Aig deireadh an 19mh linn bha am baile còmhdaichte le uisge às an abhainn, chaidh sgrios mòr a dhèanamh ris a' bhaile. B' fheadar do mhuinntir a' bhaile an àite fhàgail agus baile ùr a thogail. Chaidh Eaglais Naomh Nicholas a chur sìos ann an 1906. Ach bha na daoine ag iarradh àite eile air ais mar àite cuimhneachadh an òrain. Eadar 1924 agus 1937 thog iad eaglais bheag ris an canar Stille-Nacht-Kapelle (Eaglais bheag Oidhche Shàmhaich).
An diugh bidh mòran luchd-turais a' tighinn don àite seo, gu h-àraidh aig àm na Nollaige. Gach bhliadhna air an 24mh latha den Dùbhlachd aig 5 uairean feasgar bidh an t-òran Oidhche Shàmhach ri cluinntinn anns an aifreann. 'S urrainnear coimhead air an aifreann seo air feadh an t-saoghail. [2]
Iomraidhean[deasaich | deasaich an tùs]
- ↑ Silent Night Web: eadar-theangachadh gu 130 cànan
- ↑ Silent Night Webcam (Salzburg)


c: text/html

text:
Cosnaidhean ùra ann an Leòdhas
Thèid 350 cosnadh a chruthachadh ann an Leòdhas agus Fìofa le dà chùmhnant ùr airson clàran-ola a thèid a chur an Iar air Sealtainn.
Thèid na h-obraichean a chruthachadh leis a' chompanaidh BiFab, a bhios a' dealbhachadh uidheamachd airson gnìomhachas a' chumhachd.
Bidh a' mhor-chuid de na cosnaidhean ann am Fìobha, ach thèid feadhainn cuideachd a chruthachadh aig Garadh Àranais, ann an Leòdhas.
Bidh na clàran-ola a thèid a dhèanamh, comasach air seasamh ann an uisge sa bheil 135 meatar de dhoimhneachd.

robotstxt: allowed

filter: keep


text:
- TIOTAL
- Picnic
- EXTERNAL ID
- HCD00524
- ÀITE
- Clachan Dubhaich, Inbhir Ìonaid
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12229
- KEYWORDS
- picnicean
daoine
zoomable
deilbh leudachail
Thog Donnchadh Mac a' Phearsain mòran dhealbhan aig an àm seo, a' sealltainn buidheann mòr de mhuinntir an àite nan 'Aodach Sàbaid', aig picnic, 's dòcha aig Clachan Duich, faisg air Inbhir Ionaid. Tha geamannan air an cur air dòigh, is tha teine air a lasadh. Tha cathair-àrd leanaibh falamh, oir tha an leanabh air glùin a mhàthar
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
"Call mòr" do Scalpaigh
'S e call mòr a bhios ann do choimhearsnachd Scalpaigh nuair a dhùineas a' bhuth aca Disathairne seo tighinn, a rèir tè a th' air a bhith an teis-mheadhan na h-iomairt a stèidhich a' bhùth.
Bithidh ge-tà an t-aite-bìdhe a th' anns an aon togalach a' cumail a' dol.
Dh'fhosgail a' bhùth sa Chèitean 2012, agus a' choimhearsnachd air a ceannach air a' bhliadhna ron sin ann an oidhirp bùth a ghlèidheadh san eilean.
Dhùin a' bhùth a bh' ann ann an 2007.
Thuirt Mòrag NicLeòid nach robh gu leòr dhaoine a' cleachdadh na bùtha, agus le sin gum b' fheudar dhaibh dìreach co-dhùnadh sgur, às dèidh còig bliadhna.
"'S e an rud as motha gun robh sinn ann am fiachan," thuirt i.
"Bha sinn a' feuchainn ri fhaighinn seachad air sin, agus chaidh e air adhart ro fhada tha mi a' smaoineachadh.
Comhairle
"Mu dheireadh thug luchd-cunntais còmhairle oirnn gum feumamaid stad.
"Bha aon rud a' toirt buaidh air rud eile.
"Bha daoine a' gearain gun robh na prìsean ro àrd. Chan eil mi cinnteach gun robh - 's dòcha gun robh rud no dhà, ach rudan eile 's dòcha gun robh iad a cheart cho saor 's a bha iad ann am bùithdean eile.
"Ach dh'fheumadh na prìsean a bhith nas àirde air sgàth nach robh daoine a' ceannach.
"Chan fheàirrde àite beag sam bith faraidhean an asgaidh do dhaoine a tha seachad air aois shònraichte agus Tesco a bhith a' tighinn chun an dorais aca," thuirt i.
Gheibh luchd-earrainnean a tha ag iarraidh an cuid airgid air ais an t-airgead sin às dèidh dha na fiachan a th' air a' bhùthaidh a bhith air am pàigheadh, ach chan fhaigh iad nas motha na prìs aon earrainn, £25.


text:
Naidheachdan 11:00m
25 Am Màrt 2016 Ùraichte aig Ùraichte aig
A' Bhruiseil
Tha Rùnaire nan Stàitean Aonaichte, John Kerry, anns a' Bhruiseil an-diugh air turas oifigeil an dèidh na ceannairc anns an deach còrr is 30 duine a mharbhadh. Tha aithrisean ann gun robh dithis Aimeireaganach am measg na chaill am beatha. Chuir poilis anns a' Bhruiseil sianar an grèim an-raoir co-cheangailte ris na h-ionnsaighean anns a' bhaile Dimàirt.
Paris
Chuir poilis anns an Fhraing duine an grèim ann am Paris fo amharas gun robh e ag ullachadh ionnsaigh cheannairc. Thuirt na h-ùghdarrasan san Fhraing gun do chuir iad stad air plana a bha aig ìre adhartaich, ach nach eil dearbhadh sam bith aca air ceangal ris na h-ionnsaighean anns a' Bhruiseil Dimàirt, ged a tha iad a' rannsachadh a bheil ceangal aig an duine seo ris a' cheannairc ann am Paris bho chionn ceithir mìosan.
Deasbad nan Ceannardan
'S e cìsean as motha a thug buaidh air a' chiad deasbad telebhisein an-raoir eadar ceannardan poileataigeach na h-Alba ron taghadh anns a' Chèitean. Thuirt ceannard an SNP, Nicola Sturgeon, gum bu chòir ìre àrd aig 50sg san not a stèidheachadh airson cìs teachd a-steach. Ach chàin cuid de na ceannardan eile i, agus iad a' faighneachd carson nach do rinn i sin fhathast.
Tubaist-rathaid
Tha poilis fhathast a' rannsachadh tubaiste càir san deach dithis òg a mharbhadh faisg air Inbhir Nis an-raoir. Chaidh nighean a bha 16 's gille a bha 18 a mharbhadh anns an tubaist faisg air Cùil Lodair. Chaidh dithis òg eile a dhroch ghoirteachadh agus tha iad anns an ospadal.
Comhairle na Gàidhealtachd
Dh'aontaich comhairlichean gum feum atharrachadh mòr a thoirt air Comhairle na Gàidhealtachd, agus air an dòigh sa bheil an t-ùghdarras a' toirt seachad sheirbheisean mar dhòigh air airgead a chùmhnadh. Chuala a' Chomhairle gum faodadh luchd-obrach an cosnadh a chall, pàirt de na seirbheisean a chur chun na roinne prìobhaidich, agus stad gu lèir do chuid de sheirbheisean eile.
Malaig - Loch Baghasdail
Seo a' chiad là den t-seòladh oifigeil air an t-seirbheis aiseig eadar Loch Baghasdail is Malaig. Dh'fhàg i Loch Baghasdail aig 07:00m an-diugh 's i a' dèanamh air Malaig. Ach 's ann às an Òban a bhios an MV Lord of the Isles a' tilleadh feasgar, ma leigeas an aimsir leatha, agus Cal Mac ag ràdh nach eil cidhe Mhalaig freagarrach ann an droch shìde.


text:
Naidheachdan 11:00
27 Am Faoilleach 2012 Ùraichte aig Ùraichte aig
Bonusan
Tha ministeir ann an Oifis nan Dùthchannan Cèin, Jeremy Browne, ag ràdh gum bu chòir do dh'àrd-oifigear Banca Rìoghail na h-Alba, Stephen Hester, am bonus luach faisg air millean not a'dhiulteadh. Tha moran a'càineadh a bhonus, ach tha RBS, a bhoineas anns a mhòr-chuid dha'n stàit, a'cur dion air agus iad ag ràdh gu bheil e na shealladh air obair Mhgr Hester ann a bhith a' togail a bhanca a rithist agus a' lùghdachadh na fiachan.
Syria
Thuirt buidhnean cobhair gun deach corr is deich duine fichead, 's clann nam measg, a' mharbhadh 'san fhòirneart mu dheireadh ann am baile Homs ann an Syria. Thuirt fianaisean gu bheil spreadhaidhean agus fuaim uirchairean air a bhith a' dol anns a bhaile bho mhadainn an diugh.
Baghdad
Thuirt oifigich ann an Iraq gun deach sia duine fichead a' mharbhadh ann an ionnsaigh fhein-mhairbhteach ann am Baghdad. Chaidh corr's leth cheud duine a' leoin nuair a thug bomair fèin-mhairbhteach ann an càr, ionnsaigh air sgire Zafaraniyah.
PIP
Chaidh an duine a' chuir a chompanaidh Frangach PIP air bhonn, 's tha aig meadhain sgaineal mu implants bhroillich, a' chuir fo chasaid gun do rinn e leoin ged nach robh sin na bheachd. Chaidh Jean-Claude Mas, a tha 72, a' leigeal ma sgaoil air urras an deidh a' chuir an greim anns a Fhraing an dè.
Seach-rathaid
Beachdaichidh buill Chomhairle na Gàidhealtachd an diugh air planaichean son seach-rathaid ùr do dh'Inbhir Nìs. Bheir a bhuidheann-obrach sùil air ochd roghainnean feadhainn a' dol tarsainn a Chànal Chaileanach, Abhainn Nis agus tro' Phàirce Whin. Tha feadhainn a' gearain gur e coinneamh phrìobhaiteach a tha ann ach tha a Chomhairle ag ràdh gu bhei iad a' cumail ris na riaghailtean. Theid moladh na buidhne obrach seo an diugh mu chonneimh na comhairle shlàn an ceann beagan mhiosan.
Coimisean ùr na Croitearachd
Seasaidh naoi duine fichead ann an taghadh son àite air Coimisean ùr na Croitearachd. Thèid paipearan baileat a mach a nise gu croitearan a tha clàraichte sa sgìre agus feumaidh an tilleadh ron choigeamh là deug den Mhàirt. Seasaidh naoinear air taobh siar na Gàidhealtachd, sianar 'sna h-Eileanan, ceithrear air taobh sear na Gàidhealtachd agus coignear mu dheas.
A83
Dhearbh Comhdhail na h-Alba gun dean iad sgrùdadh air de ghabhas deanamh mu rathad an A83 ann an Earragàidheal a bha dùinte son uine an rithist aig deireadh na bliadhna an uiridh le maoim sleibhe. An dèidh coinneamh le Comhairle Earraghàidheal agus Bhòid thuirt Transport Scotland gun coimhead iad air loighne an rathaid a ghluasad. Agus chaidh innse gum bi rathad an A82 eadar a Chrìan Làraich agus Glaschu duinte 'son còrr's tri miosan bhon Dàmhair ann an 2013 nuair a bhios obair a' dol aig Creag na Cùbaid.


text:
Dragh Seumasach mu loidhne dealain
Thuirt buidheann dualchais Sheumasach gu bheil dragh orrasan cuideachd mu phanaichean airson loidhne dealain faisg air làrach Bhlàr Chùil Lodair a leasachadh.
Tha a' bhuidheann ris an canar Comann 1745 ag ràdh gu bheil planaichean SSE airson obair a dhèanamh air an loidhne eadar a' Mhanachainn agus Ceann Todhair ann an Siorrachd Obar Dheathain a' dol a mhilleadh sealladh na sgìre timcheall air Cùil Lodairt.
Thuirt Urras Nàiseanta na h-Alba mar thà gun robh iadsan an aghaidh an loidhne dealain a bhith ga thoirt nas fhaisge air làrach a' bhlàir, agus làraichean eachdraidheil eile.
Thuirt SSE nach b' urrainn dhaibh an loidhne a chur fon talamh leis gun dèanadh sin cus cron air an àrainneachd.
Tha iad ag ràdh gu bheil an loidhne ùr a dhìth ri linn mar a tha iarrtas air dealan a' togail sa cheann a tuath.


text:
- TIOTAL
- Leacan aig A' Chill
- EXTERNAL ID
- QZP40_2408_P041
- ÀITE
- A' Chill
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Cnapadal a Tuath
- DEIT
- 1875
- CRUTHADAIR
- T P White
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31518
- KEYWORDS
- leacan
clachan
uaighean
tuaman
comharraidhean-uaghach
clachan-cinn
gràbhalaidhean
dealbhan
Tha Caibeal A' Chill air bruthach a' coimhead gu deas, thar Loch Suain. Chaidh mullach ùr a chur air caibeal A' Chill o chionn ghoirid a chum na leacan-uaghach a dhìon.
Tha na leacan seo air am milleadh sa mheadhan. Chithear fhathast, ge-tà, gun robh gràbhalaidhean dàna de dh'obair-shnaidhte orra. Tha claidheamh air a ghràbhaladh air gach clach cuideachd. Tha sgrìobhadh nach gabh a leughadh air a' chloich air an taobh chlì is gràbhaladh de mhadadh-allaidh no beathach coltach ris air an t'èile.
Chaidh an dealbh seo a thoirt o 'Archaeological Sketches in Scotland: Knapdale and Gigha', le Caiptean TP MacGilleBhàin (1875)


text:
- TIOTAL
- A' coimhead taobh Rathad Allt a' Mhuilinn agus an Crùn, Inbhir Nis, 1979
- EXTERNAL ID
- HC_PLANNING_05_020_0266
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 29 Céitean 1979
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 15002
- KEYWORDS
- Eastgate
Eastgate Centre
shopping centres
shopping malls
malls
Chaidh an dealbh-camara seo a' coimhead taobh Rathad a' Mhuilinn a thogail an dèidh dhaibh Taigh-seinnse Lochgorm (ri taobh clì an deilbh) a leagail ach mus deach Ionad Bhùithean Geata an Ear agus mòr-bhùth Safeway (an-diugh Morrisons) a thogail.
Bha an sgìre seo de dh'Inbhir Nis air a bhith riamh na thalamh bhog, buailteach air lìonadh le uisge agus lòn marbh na mheadhan air an robh Loch Gorm. Cha b' ann gu meadhan na h-ochdamh linn deug a chaidh an t-àite a thraoghadh gus am biodh e iomchaidh airson togail air.


text:
- TIOTAL
- Pleana 'Gipsy Moth' thairis air Inbhir Nis
- EXTERNAL ID
- GB1796_30A
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Lùnastal 1986
- LINN
- 1980an
- CRUTHADAIR
- Hester Photography, Forres
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9324
- KEYWORDS
- dealbh-camara
Tha an dealbh camara seo a’ sealltainn de Havilland DH 60 Gipsy Moth a’ sgiathalaich os cionn Inbhir Nis san Lùnastal 1986. 'S ann leis a Mh. Heloise "Hailo" Pauer o Trentham ann an Siorrachd Stafford a bha am pleana an toiseach. 'S e dlùth charaid aig a' Chaiptein Edmund Ernest "Ted" Fresson a bh' innte agus bhiodh iad a' siubhal na dùthcha còmhla a' lorg àiteachan far am faodadh spòrs-adhair a bhith ann.
B' e Fresson ceannard-stiùiridh aig Slighean-adhair na Gàidhealtachd a stèidhich e ann an 1933. Cheannaich e an Gipsy Moth on Mh. Pauer san Ògmhios 1943. Tha am pleana fhathast a' dol dhan adhar
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Pavel Durov ag iarraidh air luchd-cleachdaidh ag aithris air scammers a 'tabhann a cheannach ag ràdh Cryptocurrency de teachdair. oifigeil, the company’s ICO has not yetContinue reading »
Author: admin
10 gluasadan ann an leasachadh na Crypto gnìomhachas ann 2018
Experts from The Element Group analyzed last year’s Crypto-market and told about ten trends of development of this industry in the new year. They alsoContinue reading »
Dè tha Bitcoin Bunaiteach agus dè a nì iad
The main customer of the network Bitcoin Core – 'S e neach-dèiligidh a tha air a chleachdadh gus ceangal a dhèanamh ris an lìonra Bitcoin, ruith làn node,Continue reading »
Blockchain Naidheachdan 20 Am Faoilleach 2018
Tether continually printing USDT with no proven US dollar backing Concerns about Tether and its day-to-day activities continue on with suspicions growing that the companyContinue reading »
Is Bitcoin a Pròiseact nan Stàitean Intelligence ?
Tha an sealladh bho Natalya Kaspersky: Bitcoin is a Project of US Intelligence InfoWatch’s general director and Kaspersky Lab’s co-founder, Natalya Kaspersky, a 'bruidhinn aigContinue reading »
coin mheasgachaidh
How Cryptocurrency Mixers and Anonymous Wallets Work The paradox of bitcoin is that it is both public and anonymous. All transactions in the network areContinue reading »
Blockchain Naidheachdan 19 Am Faoilleach 2018
SEC postpones decision on cryptocurrency ETFs The Securities and Exchange Commission (SN) has turned down plans by members of two Wall Street trade groups toContinue reading »
Top 8 Best làimhe Iarrtas airson Cryptocurrency
Ma tha thu a 'caitheamh mòran ùine a' dèanamh malairt le Crypto-airgead, an uair sin nach urrainn dhut a dhèanamh gun iarrtasan fòn-làimhe. We have collected eight of the mostContinue reading »
Blockchain Naidheachdan 18 Am Faoilleach 2018
Telegram a thàladh $ 850 millean. A rèir stòran, mar thoradh air an àireamh mhòr de chom-pàirtichean aig an ìre ro-reic, Telegram already refuses investors and increasesContinue reading »
All Cryptocurrencies
All Cryptocurrencies 18 Am Faoilleach 2018 Nr Name Symbol 1 Bitcoin BTC 2 Ethereum ETH 3 Ripple XRP 4 Bitcoin Cash BCH 5 Cardano ADA 6Continue reading »
Blockchain Naidheachdan 17 Am Faoilleach 2018
Blockchain ETFs launched on NASDAQ and NYSE Arca Reality Shares Advisors and Amplify Trust ETF launched the first blockchain-based exchange-traded funds (ETFs) on Nasdaq andContinue reading »
Blockchain Naidheachdan 16 Am Faoilleach 2018
Mark Cuban’s Dallas Mavericks to accept Bitcoin beginning next season The Dallas Mavericks, an U.S. sgioba ball-basgaid, will begin accepting cryptocurrency payments during their nextContinue reading »
Dè is aithne dhuinn mu Cryptocurrency gram agus Telegram ICO
Telegram ICO Telegram stèidheachaidh Pavel Durov tha a 'dol a chur air bhog blockchain, Telegram Open Lìonra (Ton), agus cryptocurrency gram, mar sin a ', Telegram will become not justContinue reading »
Blockchain Naidheachdan 15 Am Faoilleach 2018
Bitcoin rival Ripple COULD take over CEO Decrypted: Tha an àrdachadh de luath fuaim bhith a 'tarraing aire dhaoine o chionn beagan seachdainean. Aig toiseach na bliadhna, itsContinue reading »
Blockchain Naidheachdan 13 Am Faoilleach 2018
O Dheas 's Korean shaoranaich an aghaidh casg malairt cryptocurrency JTBC, a-Deas a Korean dùthcha coitcheann càball TV lìonra agus craoladh chompanaidh aithris o Dheas 's an Korean riaghaltasContinue reading »
Blockchain Naidheachdan 12 Am Faoilleach 2018
Sìnis search engine Baidu bhog Blockchain-mar-a-seirbheis an àrd-chabhsair Sìnis rannsachadh lìn Baidu fuamhaire air a chur air bhog aice fhèin blockchain-mar-a-seirbheis (BaaS) àrd-chabhsair. Stèidhichte air an teicneòlas a leasachadh le Baidu,Continue reading »
Bitcoin Hardforks dè a tha e a '?
Dè an forc? Tha Bitcoin lìonra air a dhol tro tòrr forks thòisich seo cryptocurrency ann 2008. These forks wereContinue reading »
Blockchain Naidheachdan 11 Am Faoilleach 2018
Ex-Riaghlaiche Ionmhasail: I wish I would have invested in Bitcoin when I told everyone to be careful Former financial regulator Bart Chilton wishes he hadContinue reading »
Blockchain Naidheachdan 10 Am Faoilleach 2018
Metatron Fiosan cryptocurrency tar-àrd-ùrlar Metatron, a teicneòlas Pioneer a 'speisealachadh ann an grad-naidheachd thairis 2000 apps is pleased to announce the release ofContinue reading »
Cò a rinn an tabhartas as motha ri gnìomhachas an Crypto? Top 7
Satoshi Nakamoto – Bitcoin, Blockchain a stèidhich Bitcoin agus SGRÌOBHAICHE àraid Bitcoin neach-dèiligidh, heads the list of the most influential people who haveContinue reading »
Blockchain Naidheachdan 9 Am Faoilleach 2018
Cryptocurrency regulations proposed in Vermont A state legislator in Vermont has proposed a bill to create a new regulatory framework for the use of blockchainContinue reading »
Telegram ICO planaichean
Telegram planaichean ioma-billean dolair ICO airson cabadaich cryptocurrency a chrioptachadh teachdaireachd-tòiseachaidh Telegram an dùil a chur air bhog aice fhèin blockchain àrd-chabhsair agus dùthchasach cryptocurrency, powering payments onContinue reading »
Blockchain Naidheachdan 8 Am Faoilleach 2018
Ron Paul lethbhreac Bitcoin Former Poblachdach sandbox Ron Paul ag ràdh a tha e airson a h-uile Bitcoin seach an airgead, as long as everything about theContinue reading »
mu ICO: Cò a chruinneachadh as airgead rè an tòcan reic
Anns a 'bhliadhna a chaidh seachad, ICO B 'e an dòigh as mòr-chòrdte airgead a thogail. But experts point out that we will see a completely different approachContinue reading »
Ciamar a bhios an ICO Mhargaidh atharrachadh ann 2018?
2017 Chunnaic tachartasan spreadhach a 'fàs anns an àireamh de ICOs, mar mach slighe gu seilbh a tharraing. Am-bliadhna 234 ICO pròiseactan a thog còrrContinue reading »
Blockchain Naidheachdan Faoilleach 7 2018
Mark Zuckerberg crochadh air Bitcoin gus cuideachadh decentralize Facebook Tha an teicneòlas powering Bitcoin Facebook dh'fhaodadh cuideachadh a 'leasachadh san àm ri teachd, Mark Zuckerberg air a ràdh. AsContinue reading »
Tha a 'mhòr-chuid de thachartasan cudromach de 2017 ann an Crypto Coimhearsnachd
Bitcoin a 'fàs biorach, ICO leudachadh, Crypto geamannan, agus Bitcoin Thoiseach malairt h-uile duine a 'dèanamh an dean às do cryptocurrency agus blockchain. We want to tell everyone who missedContinue reading »
Ciamar a blockchain teicneòlas a leasachadh ann an 2018?
Bha cha mhòr bho chionn deich bliadhna a 'chiad daoine a lorg a-mach mu na blockchain teicneòlas. Bhon uair sin, the representatives of different industries have been monitoring the development ofContinue reading »
Cryptocurrency leasachadh a 'mhargaidh ann 2018
Air sgàth a 'cur air bhog Bitcoin ri teachd agus fo-stuthan traidiseanta air an stoc iomlaidean; stèidheachadh thar 100 callaid airgead a malairt cryptocurrencies; agusContinue reading »


text:
News Naidheachdan
17 February 2016
MG ALBA SUPPORTS ASPIRING INDUSTRY PROFESSIONALS
MG ALBA (The Gaelic Media Service) is offering current and aspiring Gaelic media industry professionals the opportunity to participate in the Celtic Media Festival 2016 which takes place in Dungarvan, Waterford from 20 – 22 April.
Five bursaries are to be made available to individuals between 18–30 years of age looking to pursue a career in Gaelic media or individuals and freelancers currently working with an independent production company that is involved in the making of Gaelic programmes for BBC ALBA.
The grants available will cover the registration fee for the festival, accommodation throughout the event plus cost of travel to the Celtic Media Festival.
Iseabail Mactaggart, MG ALBA Director of Development and Partnerships said “The Celtic Media Festival is a key networking and knowledge sharing event for media practitioners from the various Celtic nations and regions.
“We are keen to ensure that the next generation of Gaelic media professionals have the opportunity to attend this festival to learn from some of the most experienced media professionals in the Celtic countries and also from countries further afield such as Australia and New Zealand. MG ALBA is ambitious for the growth of its supply sector, and we hope that this festival will inspire future generations of Gaelic media professionals to adapt an international outlook from the outset.
“MG ALBA was recognised in 2015 as an Investor in Young People and we continue to build upon our objective of nurturing future generations through initiatives such as the Celtic Media Festival bursary, via the FilmG (www.filmg.co.uk) project and short film competition, as well as sponsored placements within the creative sector.”
Previous attendees include Vicky Kilgour who is currently employed by Bees Nees Media, making programmes for BBC ALBA and TG4, and who debuted on BBC ALBA as a presenter on the Tiree Music Festival last year. Vicky Kilgour said: "I was delighted that MG ALBA afforded me the opportunity to attend the Celtic Media Festival. Attending an event like that, and having the opportunity to make contact with and learn from professionals in other countries who work at various levels in the industry, was a great stepping stone for my career development. I was able to quiz them about how they got to where they are, and the sessions offered a Celtic wide perspective on issues to do with broadcasting in general, but particularly minority language broadcasting.”
The Celtic Media Festival, which was first staged in the Western Isles in 1980, is an annual three-day event and the 37th Festival in Dungarvan has seen a record-breaking 510 entries being submitted.
Anyone interested in the bursary support from MG ALBA should email eilean.green@mgalba.com for an application form which must be submitted by 5pm on Friday 4 March.
17 Gearran 2016
MG ALBA A’ BROSNACHADH PROIFEISEANTAICH AN AMA RI TEACHD
Tha MG ALBA (Seirbheis nam Meadhanan Gàidhlig) a’ tabhann taic do phroifeiseantaich an ama ri teachd a bhith an làthair còmhla riutha aig Fèis nam Meadhanan Ceilteach 2016 ann an Dùn Garbhàn, Èirinn bho 20-22 Giblean.
Tha bursaraidhean ann airson còignear eadar aois 18 agus 30 a tha airson dreuchdan a thoirt a-mach sna meadhanan Gàidhlig no a tha mu thràth ag obair airson companaidhean riochdachaidh neo-eisimeileach a bhios a’ riochdachadh phrògraman airson BBC ALBA.
Thèid cosgaisean siubhail, àite-fuirich agus clàradh aig a’ chòignear a phàigheadh.
Thuirt Iseabail Nic an t-Sagairt, Stiùiriche Leasachaidh agus Co-bhanntachd MG ALBA: “Tha Fèis nam Meadhanan Ceilteach cudromach mar thachartas far am faigh daoine a tha ag obair sna meadhanan ann an diofair dhùthchannan Cheilteach cothrom a thighinn còmhla. Tha MG ALBA airson gum faigh an ath ghinealach de chraoladairean Gàidhlig cothrom an fhèis a fhrithealadh airson ionnsachadh bho chuid den fheadhainn as eòlaiche anns a’ ghnìomhachas anns na dùthchannan Ceilteach agus cuideachd ann an New Zealand agus Astràilia. Tha MG ALBA cuideachd airson gum bi fàs eadar-nàiseanta sa ghnìomhachas agus tha sinn den bheachd le bhith an làthair aig Fèis nam Meadhanan Ceilteach gur e cothrom math a th’ ann sealladh eadar-nàiseanta a thoirt dhaibh bhon toiseach.”
“An-uiridh fhuair MG ALBA aithne tro Creideas nar Cosnaichean Òga aig ìre Airgid airson an obair a tha sinn a’ dèanamh le bith a’ brosnachadh agus a’ leasachadh an òigridh agus tha sinn a’ leantainn air sin le bhith a’ tabhann taic airson Fèis nam Meadhanan Ceilteach - tro fharpais FilmG (www.filmg.co.uk) agus le bhith a’ cuideachadh greisean-gnìomhachais fhaighinn do dhaoine san roinn chruthachail.”
Am measg na tha air taic fhaighinn airson a bhith an làthair aig Fèis nam Meadhanan Ceilteach roimhe tha Vicky Kilgour a tha a-nis ag obair le Bees Nees Media, companaidh a bhios a’ riochdachadh phrògraman airson BBC ALBA agus TG4. Bha Vicky na neach-lìbhrigidh airson a’ chiad uair air BBC ALBA an-uiridh, a’ lìbhrigeadh sreath phrògraman bho Fhèis Chiùil Thiriodh. Thuirt Vicky: “Bha mi uabhasach toilichte an cothrom fhaighinn a bhith an làthair còmhla ri MG ALBA aig Fèis nam Meadhanan Ceilteach roimhe. ’S e ceum mòr air adhart dhomhsa a bh’ ann a bhith còmhla ris an sgioba aig fèis mar sin agus a bhith a’ cur eòlas air proifeiseantaich à dùthchannan agus rinn e feum mhòr dhomh a bhith a’ bruidhinn riutha agus ceistean a chur orra. Cuideachd tha e feumail a bhith an làthair aig na diofar sheiseanan air diofar chuspairean co-cheangailte le craoladh anns an fharsaingeachd ach gu sònraichte craoladh sna mion-chànain.”
Chaidh a’ chiad Fèis nam Meadhanan Ceilteach a chumail anns na h-Eileanan an Iar ann an 1980 agus thèid an 37mh Fhèis a chumail ann an Dùn Garbhàn le 510 iarrtasan air a thighinn a-steach – an àireamh as motha a-riamh airson na Fèise.
Bu chòir duine le ùidh, post-dealain a chur gu eilean.green@mgalba.com airson bileag-iarrtais. Feumaidh na h-iarrtasan a bhith aig MG ALBA ro 5f air Dihaoine 4 Màrt.
2016 News Archive Tasglann Naidheachdan 2016Mòd Vlog winnersBuannaichean Vlog a’ Mhòid
FilmG 2017FilmG 2017
Celtic Formats Pilot Scheme 2016/17Sgeama pìleat Fòrmatan Ceilteach 2016/17
Big Gaelic SurveySuirbhidh Mhòr na Gàidhlig
Gaelic writers' surveyBeachdan gan sireadh air leasachadh tàlant sgrìobhadh
Strategic team reinforcing commitment to Gaelic BroadcastingSgioba ro-innleachdail a' daingneachadh dealas go Chraoladh Gàidhlig
Vlog a’ Mhòid / Mòd VlogVlog a’ Mhòid
Bannan - international audiencesBannan - luchd-amhairc eadar-nàiseanta
Charter reference to Gaelic broadcasting welcomedFàilte air iomradh sa Chairt Rìoghail air craoladh Gàidhlig
BBC ALBA Head Of Content set for new role at TG4Ceannard Phrògraman BBC ALBA air ainmeachadh mar Cheannard ùr TG4
BBC ALBA - new schedule of programmes for Autumn 2016BBC ALBA - clàr ùr de phrògraman airson Foghar 2016
Political support for Gaelic broadcasting remains wide-ranging and strongTaic làidir ann bho air feadh na roinn phoilitigeach airson craoladh Gàidhlig
Demand for increased resources for BBC ALBAIarrtas airson BBC ALBA nas trease
Annual Report 2015-16Aithisg bhliadhnail 2015-16
BBC ALBA success at the RTS Scotland AwardsSoirbheachas aig Duaisean RTS Alba
BBC Charter ReviewCairt Rìoghail A’ BhBC
Ofcom appointed two new MG ALBA Board membersDà bhall ùr air an ainmeachadh air Bòrd MG ALBA
MG ALBA TV Writing Scholarship for Gaelic SpeakersCothroman Sgoilearachd MG ALBA ann an Sgrìobhadh Ficsean airson luchd-labhairt na Gàidhlig
Little by Little, has been redesigned as new on LearnGaelic.ScotTha làrach-lìn Beag air Bheag air a cur air bhog às ùr air LearnGaelic.Scot
MG ALBA supports Gaelic media apprenticeshipMG ALBA a’ gabhail pàirt ann an sgeama preantasachd ùr
BBC Radio nan Gàidheal celebrating double success at the Celtic Media Festival 2016BBC Radio nan Gàidheal air dà dhuais a bhuannachadh aig Fèis nam Meadhanan Ceilteach 2016
3 BBC ALBA programmes shortlisted in RTS Scotland awards3 prògraman BBC ALBA air geàrr-liosta duaisean RTS
BBC ALBA is set to move up the EPGBBC ALBA a' gluasad suas an EPG
The Best Place to Work in TV 2016Àite as fheàrr a bhith ag obair ann an telebhisein 2016
Celtic Media Festival ShortlistGeàrr-Liost Fèis nam Meadhanan Ceilteach
HAMISHHAMISH
Celtic Media Festival 2016Fèis nam Meadhanan Ceilteach 2016
FilmG online streamFilmG ga chraoladh beò
Live CurlingCroladh beò
2017 News ArchiveTasglann Naidheachdan 2017
2016 News ArchiveTasglann Naidheachdan 2016
2015 News ArchiveTasglann Naidheachdan 2015
2014 News ArchiveTasglann Naidheachdan 2014
2013 News ArchiveTasglann Naidheachdan 2013
2012 News ArchiveTasglann Naidheachdan 2012
Programme Press Releases Tasglann Naidheachd Phrògraman
Follow this link to the programme press release archive.
Lean an ceangal seo gu tasglann phrògraman


text:
Rabhadh mun phlùc an dèidh òraid
Chan eil croitearan nan Eilean Siar a' dèanamh gu leòr gus smachd fhaighinn air tinneas a' phlùic am measg bheathaichean.
Seo na chuala coinneamh bhliadhnail Chomann Àrach Chaorach Leòdhais is na Hearadh oidhche Ardaoin ann an Steòrnabhagh, agus eòlaiche air an tinneas, an t-Oll. Phillip Skuce bho Institiùd Moredun, a' toirt seachad òraid.
"'S e adhbhar misneachd a bh' ann sa chiad dol-a-mach nuair a thàinig còrr air 30 duine, agus chuala iad tha mi a' smaoineachadh, eachdraidh agus fiosrachadh air galar a th' air a bhith anns an eilean a tha seo airson iomadach bliadhna," thuirt cathraiche a' chomainn, Iain MacÌomhair.
"Chan e a-mhàin gu bheil e anns an eilean, ach tha e air feadh na rìoghachd.
Fiosrachadh
"Rinn e soilleir gu bheil an suidheachadh ag atharrachadh. Tha an aimsir air atharrachadh, agus tha iad a' faicinn mar a tha an galar fhèin beò air atharrachadh.
"Mar a tha na geamhraidhean 's dòcha nas blàithe, agus na samhraidhean nas fliche, tha sin ga dhèanamh tòrr nas fhasa dhan bhoiteag a tha seo soirbheachadh.
"Bidh aon bhoiteag a' cruthachadh nam milleanan de dh'uighean, agus tha sin an uair sin a' dol dhan talamh, 's caoraich a' togail sin agus crodh.
"Chan e a-mhàin caoraich is crodh, ach faodaidh daoine fhèin a thogail cuideachd.
"Mar sin, 's dòcha nach eil mar a bha daoine a' dèiligeadh ris uaireigin 's dòcha iomchaidh an-diugh.
"Agus tha sinn a' faicinn cuideachd, mura toir daoine an drench ceart, a rèir a' bheathaich, 's ann a tha sin a' dèanamh barrachd cron na tha e a' dèanamh de dh'feum.
"Tha e cosgail dhan duine bho nach eil e a' dèanamh feum sam bith, agus chan eil e a' cuideachadh an t-suidheachaidh, bhon tha a' bhoiteag an uair sin chan eil buaidh sam bith aig na drenchichean sin orra," thuirt e.
Thug an t-Oll. Skuce seachad comhairle do chroitearan air mar a dh'fhaodas iad dèiligeadh ris a' phlùc.
"Rinn e soilleir gu bheil e cudromach gum bruidhinn daoine ris an lìghiche-sprèidh aca, agus 's urrainn dhaibh cuideachd a dhol air an eadar-lìon agus fiosrachadh math fhaighinn. Tha tòrr fiosrachaidh a-muigh a bheir comhairle do dhaoine.
"Agus ma leughas iad co-cheangailte ri tuathanachas, tha an-còmhnaidh fiosrachadh ann an sin cuideachd mu dheidhinn dè is còir dha daoine a bhith a' dèanamh.
"Tha sinn an dòchas gun urrainn dhuinn a bhith ag obair tòrr nas dlùithe air Moredun agus air na h-ollamhan, gus an dèan sinn cinnteach gu bheil am fiosrachadh a th' ann againn, agus gun urrainn dhuinn sin a chur a-mach chun nam ball," thuirt e.


text:
Trioblaidean leis an Làmh-sgrìobhadh
Chì thu an seo eisimpleirean de na trioblaidean eadar-dhealaichte ann an stoidhle-sgrìobhaidh Alasdair MhicGilleMhìcheil agus anns an stuth-clàraidh a chleachdas e (pàipear, inc, agus msaa), a bhios a' dèanamh dragh don rannsaiche. 'Nam measg tha sgrìobhadh air fiaradh, agus smàlan air an duilleig. Airson coimeis, chaidh eisimpleir 'fhurasda' a chur 'nan lùib.
- Sgrìobhadh air fiaradh
- Smàlan bho shnighe-mhònach a' tuiteam a-nuas bho mhullach taigh-dubh
- A' sgrìobhadh aig astar ann am peannsail
- An ìre mhath so-leughaidh: 's dòcha tar-sgrìobhadh nas anmoiche
Sgrìobhadh air fiaradh
Air an toirt bho: CW150


text:
Leasachaidhean a dhìth aig dachaigh-cùraim
Feumaidh dachaigh-cùraim faisg air Inbhir Nis, far na bhàsaich duine às dèidh dha ionnsaigh fhulang bho fhireannach eile le dementia, smachd fhaighinn air grunn easbhaidhean anns an t-seirbheis a tha iad a' toirt do dhaoine le trioblaidean inntinn agus dementia.
Lorg luchd-sgrùdaidh bhon riaghaltas 14 easbhaidhean aig Loidse a' Mhill Mhòir, deas air Inbhir Nis, ris nach deach deiligeadh bhon turus mu dheireadh a rinn iad sgrùdadh.
Thuirt an dachaigh gun deach luchd-obrach ùr fhastadh, agus gu bheil iad a' strì ri fuasgladh fhaighinn dha na nithean a tha ceàrr.


text:
Faochadh 's briseadh dùil mu uardan comhairle
Dhiùlt Riaghaltas na h-Alba gabhail ri molaidhean Choimisean Chrìochan nan Ùghdarrasan Ionadail airson sgìrean Comhairle nan Eilean Siar atharrachadh.
Bha an comisean a' moladh aon uard sna h-eileanan a ghearradh agus mhol iad an àireamh chomhairlichean a lùghdachadh bho 31 gu 26 ro thaghadh nan ùghdarras ionadail an ath-bhliadhna.
Ach leis gum bi Bile ùr nan Eilean a' dèiligeadh ris a' chuspair cho-dhùin an Riaghaltas gun dad atharrachadh an-dràsta.
Dh'fhaodadh, ge-tà, atharrachaidhean a bhith ann an ceann ùine.
Tha an Comh. Dòmhnall "Cuidig" MacLeòid ag ràdh gur e faochadh a tha sin dhan uard aige fhèin, Sgìre Ùig agus Ceann a Tuath nan Loch, far an robh dùil ri atharrachadh.
Bha Coimisean nan Crìochan a' moladh dàrna leth na sgìre sin a chur còmhla ris an Taobh Siar agus Nis agus an leth eile a chur còmhla ris na Hearadh agus sgìre nan Loch.
"Tha mi a' smaoineachadh gur e naidheachd mhath dha-rìribh a th' ann gu bheileas a' dol a dh'fhàgail an rud mar a tha e, gu deimhinne fhèin, oir cha robh e a' dol a dhèanamh cus ciall cho mòr 's a bhiodh an uard sin an uairsin," thuirt Mgr MacLeòid.
Gearraidhean
Chaidh na planaichean airson an àireamh chomhairlichean ann ann Earra-Ghàidheal agus Bòd a lùghdachadh bho 36 gu 33 a chur a dhara taobh cuideachd.
Cho-dhùin an Riaghaltas, ge-tà, gabhail ri molaidhean a' choimisein airson sgìre na Gàidhealtachd.
Thèid àireamh nan comhairlichean a ghearradh bho 80 gu 74 ann an sin agus thèid àireamh nan uardan a lùghdachadh bho 11 gu 10.
Thuirt Ceannard Comhairle na Gàidhealtachd gun robh e na bhriseadh dùil dhi gun robh seo a' dol a thachairt.
A rèir Màiread NicDhàibhidh cha bhi e math dha deamocrasaidh agus bheir an t-atharrachadh buaidh air mar a tha coimhearsnachdan air an riochdachadh air feadh na sgìre.


text:
- TIOTAL
- Aithisg on 'Inverness Courier' mu thuras Prionnsa na Cuimrigh, duilleag 9
- EXTERNAL ID
- Z_GB232_D375_P054
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4883
- KEYWORDS
- turasan rìoghail
Eideard VIII
ospadalan
Seo an naoidheamh duilleag de dh'aithisg an 'Inverness Courier' mu thuras Eideird, Prionnsa na Cuimrigh gu Inbhir Nis air 26mh Ògmhios 1931.
Aig an Ospadal Rìoghail a Tuath, dh'fhosgail am Prionnsa ionadan ùra rèidiolasach is euslaintich-tadhail . Thadhail e air uàrd na cloinne, a bh'air ainmeachadh air nighean a bhràthar, a' Bhana-phrionnsa Ealasaid, is uàrd obair-lannsa do dh'fhireannaich. Rinn Mac an Tòisich nam Mac an Tòisich is Probhaist MacEòghainn òraidean goirid.
Tha an aithisg a' toirt iomradh air gach duine a bha co-cheangailte ri ullachadh airson an turais rìoghail, is tha iomradh sònraichte ann mun chiste daraich anns an robh Ticead a' Bhùirdeasaich is mun iuchair uile-òir leis an do dh'fhosgail am Prionnsa ionadan ùra an ospadail


text:
Doiminicia
'S e dùthaich eileanach anns a’ Mhuir Chairibianach a tha anns an Co-fhlaitheas Dhoiminicea neo Dominica[1] (IPA: ˌdɒmɪˈniːkə). Tha an t-ainm a’ ciallachadh Didòmhnaich ann an Laideann, an ceann-latha nuair a ràinig Cristoforo Colombo an t-eilean.
Tha i na laighe anns na Lesser Antilles anns a' Chairibìan eadar Guadeloupe san taobh tuath agus Martinique san taobh a deas.
'S e an Sisserou parrot an t-eun nàiseanta agus tha e ri fhaicinn air bratach na dùthcha.
Tha àiteachas agus roinn na turasachd glè chudromach airson eaconomaidh Dhoiminicia.
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)


text:
Thèid èifeachd 's structar Bhòrd na Gàidhlig a sgrùdadh le luchd-comhairleachaidh.
Tha e air tighinn am follais gu bheil Bòrd na Gàidhlig an impis luchd-comhairleachaidh fhastadh airson sgrùdadh a dhèanamh air èifeachd agus structar a' Bhùird.
Am measg eile, thèid sùil a thoirt air an airgead a tha ga chosg a' ruith a' Bhùird fhèin air an dàrna làimh, agus na thathas a' cosg a' coilionadh amasan leasachaidh Plana Nàiseanta na Gàidhlig air an làimh eile.
Thuirt am Bòrd nach eil gnothaich sam bith aig an seo ri mar a dh'fhàg an Ceannard aca, Iain Caimbeul, a dhreuchd bho chionn beagan làithean.
Tha am Bòrd air a dhol a-mach gu tairgse a' sireadh luchd-comhairleachaidh a dhèanamh an sgrùdaidh air cùmhnant, aig prìs £20,000.
Thuirt iad gur e Iain Caimbeul a chuir am plana ri chèile, agus gun leanadh iad air adhart leis a-nis ged a tha esan air falbh.
Èifeachd 's airgead
Bidh rannsachadh ann air dè tha luchd-obrach a' dèanamh agus a bheileas gan cleachdadh anns an dòigh as èifeachdaiche
Coimheadaidh iad cuideachd air na tha ga chosg de dh'airgead air ruith a' Bhùird fhèin seach air leasachadh na Gàidhlig.
Anns a' phàipear thairgse a chuir am Bòrd a-mach, tha iad ag ràdh: "Bheir an sgrùdadh gnìomhachail agus structaireil cothrom sùil a thoirt air buidseat iomlan a' Bhùird agus air na cinn-chosgais, a dhearbhadh a bheil na thathas a' cosg air ruith a' Bhùird fhèin a rèir na thathas a' cosg air leasachadh fo amasan Plana Nàiseanta na Gàidhlig."
Tha am Bòrd cuideachd ag aideachadh, anns na pàipearan, gu bheil e a' fàs nas doirbhe dhaibh an dleastanas, agus amasan coimhearsnachd na Gàidhlig, a choilionadh leis an stòras a tha aca.
"Tha iarrtas a' sìor fhàs air maoin a' Bhùird 's a' cur uallaich air structar an luchd-obrach ... amasan a' Phlana Nàiseanta a lìbhrigeadh.
"Cuidichidh an coimisean a' dèanamh a-mach ciamar a tha a' soirbheachadh dhan Bhòrd mar bhuidhean."
Thèid ceistean a chur cuideachd mun dòigh sa bheil am Bòrd a' conaltradh, an dà chuid taobh a-staigh na buidhne fhèin, agus air an taobh a-muigh.
Chaidh pàipearan tairgse a-mach aig deireadh a' Chèitein, 's dh'fheumadh tairgsean bho chompanaidh no bho bhuidhinn sam bith a bha ag iarraidh na h-obrach a bhith a-staigh ron 3mh là den Òg-mhìos.
Tha na pàipearan tairgse ag ràdh gun deadh cùmhnant a thoirt seachad timcheall air deireadh na h-Òg-mhìos.
Thuirt fear-labhairt Bhòrd na Gàidhlig gu bheil iad fhathast a' dol tron phròiseas agus nach deach cùmhnantan a thoirt seachad fhathast.
Tha am BBC a' tuigsinn nach robh gnothaich aig an sgrùdadh seo ri mar a dh'fhàg Iain Caimbeul a dhreuchd, ach gun robh gnothaich aig eas-aonta agus buaireadh am measg cuid de luchd-obrach a' Bhùird ris.
Tha luchd-obrach eile cuideachd air am Bòrd fhàgail no an impis fàgail.
Thuirt am Bòrd fèin gun do dh'fhalbh Mgr Caimbeul air adhbharan pearsanta.


text:
Corp ga lorg faisg air baile Tomaich
Thuirt Poileas Alba gun deach corp fireannaich, a bha sna leth-cheudan, a lorg feasgar Diardaoin, faisg air baile Tomaich air taobh siar Shrath Ghlais, mu 30 mìle bho Inbhir Nis.
Ged nach deach an duine ainmeachadh gu h-oifigeil, thuirt na Poilis gun robh iad a' cumail fiosrachaidh ri teaghlach Chornelius van der Wettering às an Olaind, a chaidh fhaicinn mu dheireadh san sgìre bho chionn còrr air seachdain.
Bha e air a chur roimhe fhèin còiseachd à Tomaich gu Caol Loch Aillse.
Chan eil na Poilis amharasach mun chùis.
Thèid aithisg a chur gu Neach-Casaid a' Chrùin.


text:
A dh'aindeoin as t-fhoghar Chill a sguabadh thairis air an deireadh-sheachdain Thuilm a bu treuna Holmbor agus moladh Holm balaich. Ach fiù 's ann an-diugh an dachaigh aig a' gheama an aghaidh Granlo an robh puingean sam bith airson Holm as t-fhoghar nuair a còigeamh dàrna cuairt a chluich. Tadhail Granlo a 'tadhal agus b' urrainn a bhuannachadh le 2-4 an dèidh sin bha ea 'seasamh 1-1 sgòr. Prìomh an dèidh a 'chiad leth bha rèidh Gameplay agus sgiobaidhean ghabh seach gu bheil am ball agus a' cruthachadh cothroman an cuid de. Mar-thà ann an 11:S mo neart Niklas Wikholm sgòradh a rebound dèidh a mharbhadh le Darioush Moradi… Leugh an làn aithisg gèam de gnothaichean aig holmssk.se/alaget.
+ Tuilleadh geàrr-chunntasan (agus “mus-Deasbaireachd”) bho Lokalfotbollen.nu.
Recensensioner bho gach lìog matches (no ùrachadh aig deireadh an latha an dèidh a 'ghèam,).
Man a 'ghèam *: Tomas Näslund.
*Fastaichte daonnan le Holm-frithealaidh. An-diugh respresenterad le Bengt Sahlén.
+ Spelarnas prestationer i dagens match. Se målskyttar, assister, inhopp etc.
+ Faic HSK an cluicheadair staitistig matches, amasan, cuideachadh, kort m.m.
An ath matches: Holms SK – Ljustorps IF, 16:00 Didòmhnaich 8/9 Holm Vallen.Faic barrachd cheanglaichean - Game Software, Clàr, scorer M.M..
.
.
+ Clàr, matches, etc., NY: div. 5 as t-fhoghar Clàr: Holmbygden.se/Clàr.
+ Top-tadhail: Holms SK taobh a-staigh, div. 5 Prelim, NY: div. 5 tuit.
+ Publikliga: div. 5 Prelim, NY: div. 5 tuit.
+ Holmbygden.se/hsk – Leugh tuilleadh mu dheidhinn an co-bhuinn Holms Sportklubb.
+ Holmbygden.se/hskkalender – Sync matches / seiseanan trèanaidh le làimhe agad!
+ Holmbygden.se/a 'sealltainn – Toraidhean bùird agus airson a h-uile Medelpad Buaidh, cuideachd dìreach aithris fuireach bho Oiliompaics agus Superettan (m. Giffarna).
+ Subscribe to HSK toraidhean agus a 'maidseadh fiosrachadh air SMS via Holmbygden.se!


text:
- TIOTAL
- Binn Fuadaich airson ruaig a chur air caoraich, 1792
- EXTERNAL ID
- Z_GB232_L_INV_HC_11_38_02
- LINN
- 1790an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5808
- KEYWORDS
- lagh is ceartas
eucoirean
peanasachadh
eucoraich
binnean
Anns an sgrìobhainn seo, gheibhear a' bhinn a fhuair sianar a chaidh a chur nan leth gun do dh'iomain iad caoraich air falbh bhon fhearann air an robh iad. B'e an sianar Ùistean Breac MacCoinnich, Iain na h-Àirde, Calum Ros (air an robh MacRoib cuideachd), Dòmhall (Ruadh) Rothach, Alastair MacAoidh agus Uilleam Coinneagan.
B'e a' bhinn a fhuair Ùistean Breac MacCoinnich agus Iain na h-Àirde gun d'rachadh an cur a-null thairis fad seachd bliadhna 'thar a' chuain gu rogha dhùthchannan...an Rìgh'. Chaidh casg a chur orra tighinn air ais a Bhreatann fad nan seachd bllaidhna, a' tòiseachadh bhon là a dh'fhàg iad, agus nan d'rachadh an lorg san rìoghachd rachadh an cur gu bàs.
Chaidh cìi de £50 a ghearradh air Calum Ros (MacRoib) agus bha e gu bhith ga ghleidheadh sa phrìosan fad mìos. Rachadh Alastair MacAoidh agus Dòmhnall (Ruadh) Rothach a chur air fògradh bho Albainn an còrr dem beatha.
Bha Uilleam Coinneagan gu bhith air a ghleidheadh sa phrìosan fad trì mìosan


text:
Alexander Fleming
B' e bith-eòlaiche Albannach a bha ann an Alexander Fleming (6 an Lùnasdal 1881 – 11 am Màrt 1955).
Rugadh e air tuathanas ris an canar Lochfield Farm faisg air Dairbheal anns an t-Siorrachd Inbhir Àir an Ear. Bha e na oileanach aig a' pholytechnic ann an Lunnainn agus an sin aig Sgoil Mheidigeach Mhoire far an deach e na òraidiche ann an 1914. As dèidh cogaidh mhòr thill e an sin agus chaidh e na ollamh ann an 1928. Lorg e am beirmear lysozyme ann an 1923 agus dh'fhàs e ainmeil air sgàth 's gun robh esan a' faotainn penicillin a-mach às an fhungas Penicillium notatum ann an 1928. Bhuannaich e an Duais Nobel ann an Leigheas ann an 1945 còmhla ri Howard Florey agus Ernst Chain.[1]
Iomraidhean[deasaich | deasaich an tùs]
- ↑ “Sir Alexander Fleming - Biographical”. Nobel Media AB. Air a thogail 30mh dhen Dùbhlachd 2017.


text:
- TIOTAL
- Iain Bishop, sealbhadair Sgoil Sgithidh An t-Sluic
- EXTERNAL ID
- NRM_NBNW_HML_DS050399
- ÀITE
- An Sloc
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 1 Am Màrt 2002
- LINN
- 2000an
- CRUTHADAIR
- Lynn Patrick
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 19921
- KEYWORDS
- sgitheadh
spòrsan geamhraidh
Dealbh-camara a chaidh a thogail sa Mhàrt 2002 de Iain Bishop na sheasamh air taobh a-muigh Sgoil Sgithidh An t-Sluic air a bheil sealbh aige agus a tha e ga ruith. Tha an sgoil anns a taigh ri taobh na loidhne dìreach gu deas air an treas mullach as àirde air lìonra rèile na RA aig An Sloc,aig 401 meatair (1316 troigh), air prìomh loidhne na Gàidhealtachd. Chaidh an taigh a thogail le companaidh an rèile agus bha e a' toirt àite-còmhnaidh dha luchd-obrach. Tha an sgoil sgithidh a' tabhann sgitheadh thar-dùthcha, telemarc, bòrdadh-sneachda, sgitheadh Alpach agus Lochlannach, fastadh uidheam, reic agus àite-còmhnaidh ann an ceàrnaidh spòrs geamhraidh A' Mhonadh Ruaidh dha luchd-tadhail. Faodar baidhsagalan beinne fhastadh fad na bliadhna agus tha bùth bhaidhsagalan agus bùth-obrach air an làrach.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àille air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a' chiad linn thar fhichead. Bha na taisbeanaidhean a' comharrachadh na buaidh a bha aig rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-siurbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta na Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chromaidh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta na Rèile, Comhairle Pheairt & Chinn Rois agus Comann Rèile na Gàidhealtachd


text:
STEALL 02
£9.99
An dàrna iris ann an sreath. Còrr 's fichead sgrìobhadair eadar-dhealaichte ann an STEALL 02.
Am measg rudan eile: beachd air Dòmhnall Iain Trump - am mair e - beachd bho cheithrir: Seonaidh Adams, John A. MacIomhair, Cassie Smith-Christmas agus Arthur Cormack. Agallamh còmhla ri Tony Kearney - Alison Lang a' bruidhinn ris. Colbh bho Sheonag Monk. Aiste sònraichte bho Niall O'Gallagher. Sgeulachdan sgaiteach bho Iain Beggs, Morag Anna NicNèill, Iain F. MacLeòid agus Màiri E. NicLeòid. Dàin ùra bho Aonghas Dubh MacNeacail. Sgrùdadh air leabhraichean. Dealbh-chluiche èibhinn bho Alasdair a' Bhocsair. Barail. Ceòl.
SGRÌOBHADAIREAN STEALL 02
SEONAIDH ADAMS / TIM ARMSTRONG /
IAIN BEGGS / ALASDAIR CAIMBEUL / ARTHUR
CORMACK / MÒRAG ’IC NÈILL / ALISON LANG /
TONY KEARNEY / JOHN A. MACÌOMHAIR /
RUAIRIDH MACÌOMHAIR / IAIN F. MACLEÒID /
AONGHAS DUBH MACNEACAIL / SEONAG
MONK / MÀIRI E. NICLEÒID / MÒRAG NICLEÒID /
MÒRAG ANNA NICNÈILL / NIALL O’GALLAGHER /
PETRA PONCAROVÁ / MÀIRI RHIND / CASSIE
SMITH-CHRISTMAS / MÒRAG STIÙBHART /
IAIN URCHARDAN
ISBN 9781900901-89-5, 160 duilleag, pàipear
FARPAIS cuideachd!
Fiosrachadh a bharrachd a dhìth oirbh mu STEALL? @steallmag


text:
Eaglais na h-Aoidhe
Chaidh seann eaglais san Rubha ann an Leòdhas, a tha dol air ais gu linn Chaluim Chille, a choisigreadh às ùr.
Tha eachdraidh mhòr co-cheangailte ri Eaglais na h-Aoidhe ann an Aiginis.
Chaidh tòrr obrach a dhèanamh airson na ballachan a neartachadh, ach tha am muir air falbh le dàrna leth a' chlaidh a bha ga cuairteachadh agus tha balla-dìon a chaidh a thogail ann an staid cugallach.
Chaidh an làrach a th' ann an-diugh a thogail sa 14mh linn.
Tha ceangal aig an eaglais ri cinnidhean 'ic Leòid, 'ic Neacail agus 'ic Coinnich, agus chaidh suas ri 19 de chinn-chinnidh Leòdach adhlacadh anns a' chladh.
Fhuair Urras na h-Aoidhe taic airgid bho Alba Aosmhor is buidhnean eile airson na h-obrach.
Thuirt Dòmhnall Crichton a bha air Urras Eaglais na h-Aoidhe gur e là airson gàirdeachas a bh' ann.
Bha e ag ràdh gun do rinn a' choimhearnachd math agus gun do rinn an t-urras math.


text:
Adhartas air cosgaisean lìbhrigidh
Fhuair iomairt a tha ag amas air cur às do chìsean mì-chothromach agus mì-shoilleir air seirbheisean puist ann an sgìrean dùthchail taic bho Riaghaltas Bhreatainn.
Diardaoin ann an Glaschu, foillsichidh Ministear Chùisean an Luchd-Ceannaich, Jo Swinson, prionnsabalan airson seirbheisean lìbhrigidh phairsealan.
Tha na prionnsabalan stèidhichte air rannsachadh a rinn Biùro Comhairleachaidh a' Phobaill san Eilean Sgitheanach agus Loch Aillse o chionn dà bhliadhna, mu na bha daoine a' faireachdainn mu chosgaisean lìbhrigidh do sgìrean iomallach.
Fhuairear freagairtean bho chòrr is 3,000 duine, 's iad air an sàrachadh leis nach robh iad a' faighinn lìbhrigeadh saor nuair a bha e air a ghealltainn, no fiù 's lìbhrigeadh a bhith air a dhiùltadh buileach ri linn far an robh iad a' fuireach.


text:
Leasachaidhean san amharc aig CalMac
Tha Caledonian Mac a' Bhriuthainn air grunn leasachaidhean a ghealltainn fon chùmhnant ùr aca a thòisicheas anns an Dàmhair.
Ghlèidh iad an cùmhnant ùr anns a' Chèitean 's mairidh e suas ri ochd bliadhna.
Am measg na tha th' anns an amharc aca tha 80% den bhiadh a tha iad a' reic fhaighinn gu h-ionadail, agus deoch a reic air trolaidh air bòrd nan aiseagan.
Bithear cuideachd a' cosg £6m air leasachaidhean air bòrd nan aiseagan agus anns na h-ionadan feitheimh aca.
Dhearbh a' chompanaidh cuideachd gun tèid stiùiriche fhastadh airson a bhith a' bruidhinn ri coimhearsnachdan agus buidhnean ris a bheil iad a' dèiligeadh, agus Bòrd Coimhearsnachd a stèidheachadh a bheir guth dha na coimhearsnachdan air a bheil iad a' frithealadh.
Oifisean ChalMac
Ged a chuir iar-chathraiche na còmhdhail aig Comhairle nan Eilean Siar, Uisdean Robasdan, fàilte air a' mhòr-chuid de na thathas a' gealltainn, thuirt e gur e briseadh-dùil a th' ann nach tèid oifisean ChalMac a ghluasad dhan na h-Eileanan Siar mar a chaidh a mholadh dhaibh fhad 's a bha iad a' strì airson a' chùmhnant ùir.
"Tha mi a' smaoineachadh gu bheil gu leòr ann a tha a' còrdadh rium ach tha aon rud a dhìth feumaidh mi a ràdh. Rinn sinn iomairt mhòr ag argamaid gum bu chòir oifis Chaledonian Mhic a' Bhriuthainn a ghluasad gu na h-Eileanan 's tha iad a' dèanamh gu math soilleir anns an rud a chaidh a chuairteachadh gu bheil iad a' cumail na h-oifis aca ann an Guireag air sgàth mar gum bi tha iad ag ràdh gu bheil obraichean an Inbhir Chluaidh gu math gann".
"Tha sin caran tàmailteach - bha sinn a' coimhead airson gluasad air choireigin".
Bha e toilichte ge-tà, gun tèid bòrd a stèidheachadh airson guth a thoirt dha na coimhearsnachdan agus dh'iarr e orra gluasad air sin gu math sgiobalta.
Rinn e moladh cuideachd air gealltanas na companaidh tuilleadh den bhiadh a tha iad a' reic a cheannach gu h-ionadail.


text:
Cothroman dha nÓdar & dha daoine / Opportunities for nature and people
Tha e comasach dhuinn a bhith a' co-obrachadh le nÓdar airson ar freagairt dha atharrachadh gnÓth-shýde a leasachadh.
Le bhith ag atharrachadh mar a tha sinn a' riaghladh nÓdar agus cruthan-týre na h-Alba, gheibh sinn air taic a thoirt dhar fiadh-ghnŔithean agus dhar n-Órainneachd agus air dŔiligeadh ri na c¨isean as miosa de atharrachadh gnÓth-shýde. Le bhith a' dŔanamh seo bheir sinn tŔarainteachd gu na seirbheisean bunaiteach eag-shiostaim a tha a' beairteachadh ar cÓileachd beatha agus cruthaichidh sinn Óiteachan nas fheÓrr dha daoine anns an tig iad be˛.
Tha a' bhuaidh a thathas an d¨il a bheir atharrachadh gnÓth-shýde air Alba ga dhŔanamh deatamach gun tŔid dŔiligeadh ri seo gu luath is gu h-Ŕifeachdach. 'S e obair dh¨bhlanach a th' ann ach tha e a' toirt cothrom is brosnachadh dhuinn t˛rr a bharrachd a dhŔanamh a thaobh a bhith ag Órdachadh nÓdar is cruthan-týre na h-Alba agus airson a bhith a' cruthachadh Óiteachan a bhios nas uaine, nas fhallaine agus nas sÓbhailte dhuinn.
Le bhith a' cur taic ri na lýonraidhean de dh'Órainnean fallain, lÓidir a tha air feadh Alba bheir sinn cothrom dha iomadh gnŔ lusan is bheathaichean sgaoileadh a-mach gu Óiteachan ¨ra mar a bhios an aimsir ag atharrachadh. Gheibh sinn air, an dÓ chuid, ar gnŔithean samhlachail agus a' phrýomh ghnŔ, a tha deatamach airson na siostaman eag-e˛lasach ri bheil sinn an urra airson biadh, connadh is goireasan, a chuideachadh le bhith a' fÓs suas ri aimsir chaochlaideach.
Ach cuideachd gheibh sinn air co-obrachadh le d˛ighean nÓdarra airson daoine a chuideachadh a' fÓs suas ri atharrachadh gnÓth-shýde gu h-Ŕifeachdach. Tha cothrom againn ar coilltean is ar m˛intichean a riaghladh airson carbon a st˛radh, agus gheibh sinn air cumhachd na gaoithe is nan tonn a bheairteachadh airson ar sgaoilidhean carboin a l¨ghdachadh. ThŔid againn air craobhan a chur agus boglaichean a dhýon fa chomhair tuileachaidh agus dýon a chur air fideachan a tha a' toirt taic dhar fiadh-bheatha agus a' cuideachadh ar coimhearsnachdan bho Órdachadh ýrean mara.
Tha a bhith a' tuigsinn nan cothroman sin an urra ri mar a ný sinn ullachadh, a riaghlas agus mar a chleachdas sinn ar nÓdar agus ar n-Órainneachdan. Faigh tuilleadh a-mach aig A' cuideachadh nÓdar gus cuideachadh a thoirt dhut.
Lasachadh
Mar a tha ar n-obair-nÓdair agus ar cruthan-týre a' l¨ghdachadh na tha sinn a' cur ri atharrachadh gnÓth-shýde.
Last updated on Thursday 10th May 2012 at 15:27 PM. Cliog an seo airson beachd a thoirt air an duilleag seo


text:
Leudachadh air sgeama nan gèadh
Thèid sgeama a tha ag amas air smachd a chur air geòidh ghlasa a leudachadh gu Leòdhas 's na Hearadh.
Chaidh cead a thoirt bho chionn ghoirid 'son sgeama pìleat trì bliadhna ann an Uibhist, is tha e air tighinn am bàrr a-nise gum bi na h-eileanan mu thuath nam pàirt dheth cuideachd.
Tha mòran air gearain gu bheil na geòidh a' dèanamh sgrios air croitearachd.
Thathas a' tomhas gu bheil mu 10,000 gèadh ann an Uibhist is tha iad air a dhol am meud ann an Leòdhas agus na Hearadh cuideachd.
Fon phròiseict ùr gheibh croitearan is tuathanaich stiùireadh air cia mheud de na gèoidh a bu chòir dhaibh a mharbhadh tron t-seusan gus na h-àireamhan a thoirt fo smachd.
Bidh cead ann cuideachd feòil nan gèadh a reic gu coimearsalta.
Chaidh comataidh a stèidheachadh mar thà 'son spadadh nan gèadh a stiùireadh ann an Uibhist, is thèid an aon seòrsa buidhne a chur air dòigh cuideachd ann an Leòdhas is na Hearadh.


text:
Cupa MhicShimidh le Lòbhat
Thòisich Lòbhat 2016 mar a chrìochnaich iad 2015 - le duais a thogail - ach 's ann air èiginn a bhuannaich iad Cupa MhicShimidh air ais bhon Mhanachainn an Cill Taraghlain.
B' e sgioba car òg a bh' aig a' Mhanachainn is bha coltas nearbhach orra tràth sa gheama, ach shocraich iad, is b' iad a chaidh air thoiseach ann an 17 mionaidean, Robbie Brindle ga fhaighinn ann an rùm mus do shlaic e am ball gu h-ìosal seachad air Stiùbhart Dòmhnallach.
Sin mar a dh'fhuirich cùisean gu tràth san dàrna leth nuair a chuir Lòbhat tadhal, Lewis Tawse a' cur a' bhuill dhan lìon às dèidh bùrach ann an loidhne dìon na Manachainn.
Chaidh Lòbhat an uairsin air thoiseach le beagan las lugha na 20 mionaid air fhàgail.
Stad Josh Grannd ann an tadhal na Manachainn an toiseach slaic-peanais bho Chaoimhinn Bartlett.
Sgileil
Bhon bhuille-oisne ge-tà, thug Greg MacMathain am ball a-mach às an èadhar gu sgileil is stiùir e seachad air Grannd e.
Cha robh a' Mhanachainn deònach gèilleadh is cha-mhòr sa bhad bha iad co-ionnan le tadhal bho Dhàibhidh MacIlleathain.
2-2 is leis gun do bhuannaich iad ann an 2015, bhiodh sin air an cupa a chur air ais dhan Mhanachainn.
Bha car eile san sgeulachd ge-tà.
Thog Friseal Gallacher am ball agus bho astar shlaic e am ball gu h-àrd seachad air a' Ghranndach.
Tadhal air leth a bhuannaich an geama dha Lòbhat 3-2 is Cupa MhicShimidh a' tilleadh a Chill Taraghlain.


text:
- TIOTAL
- Campa Saor-thagraichean Earra-ghàidheil is Chataibh
- EXTERNAL ID
- QZP27_60_31_13
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30675
- KEYWORDS
- arm
mailisidh
armailt
Chithear saighdearan le aodach-leapa is fear dhiubh le blocan anns an dealbh seo, a chaidh a thogail aig campa Saor-thagraichean Earra-ghàidheil is Chataibh. Bha dà chompanaidh de shaor-thagraichean ann an sgìre Cheann Loch Chille Chiarain aig an àm seo: Raidhfilean Gàidhealach Earra-ghàidheil, buidheann arm-coise, is a' 1mh Ghearastan Làmhachais Earra-ghàidheil is Bhòid (Saor-thagraichean), buidheann làmhachais gus an oirthir a dhìon. B' e saor-thagraichean a bh'anns na dealbhadairean Teàrlach is Dennis MacGrory is ghabh iad an cothrom dealbhan a thogail aig na campaichean bliadhnail
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Ceistean fhathast mu aonta shlàinte
26 Am Màrt 2015 Ùraichte aig Ùraichte aig
Le dìreach seachdain ri dhol mus feum Comhairle agus Bòrd Slàinte nan Eilean Siar tighinn gu aonta a thaobh seirbheisean slàinte - tha ceistean fhathast gan togail.
Dh'aontaich buill den Bhòrd Shlàinte Diciadain cuid de na seirbheisean acasan a chumail às an aonta - ged a dh'fheumas iad cead fhaighinn bhon Riaghltas air a shon.
Tha ceist ann cuideachd mu rudan leithid ionmhasi agus làimhseachadh ghearainnean.
Tha Catriona NicIllinein ag aithris.


text:
Goireas foghlaim Ghàidhlig an sgoiltean Beurla
Tha coltas ann gum faodadh mòran a bharrachd chloinne ann an sgoiltean Beurla air feadh Alba cothrom fhaighinn air na h-uimhir de Ghàidhlig ionnsachadh.
Chaidh goireas ùr fhoillseachadh Diciadain air a bheil "Go Gaelic" airson tidsearan a chuideachadh le blasad air a' chànan a thoirt dha na clasaichean aca.
Thèid a chleachdadh mar phàirt de phoileasaidh Riaghaltas na h-Alba air a bheil ONE PLUS TWO - sin eòlas a thoirt do chloinn air dà chànan eile a bharrachd air an cànan màthaireil.
'S i a' bhuidheann Stòrlann a thug a-mach "Go Gaelic".
Sruthan
"Tha Go Gaelic a' togail air sruth eile. 'S e sin an sruth luchd-ionnsachaidh anns a' bhun-sgoil, seach an sruth a th' againn airson foghlaim tro mheadhan na Gàidhlig far a bheil Gàidhlig ann gu coitcheann anns a' chiad trì bliadhna," thuirt ceannard Stòrlann, Dòmhnall MacGhilleMhoire.
"Le Go Gaelic, 's e beagan Gàidhlig a gheibh iad tron là, agus tha tidearan aig a bheil beagan Gàidhlig iad fhèin comasach air a' chùrsa sin a lìbhrigeadh.
"Saoilidh mi gu bheil cothrom againn an seo àrdachadh mòr mòr mòr a dhèanamh air na h-àireamhan a tha co-dhiù a' faighinn beagan tuigse air a' chànan.
"Agus cò aige a tha fios? 'S dòcha gun tog iad air sin nuair a ghluaiseas iad chun na h-àrd-sgoile.
"Chan eil seo a' dol a dhèanamh luchd-labhairt Gàidhlig den chloinn, ach tha e mar gum biodh a' toirt na cloinne a-steach ann an sruth Gàidhlig.
"Ma leanas iad orra, 's gun glac sinn an ùidh, bidh an cothrom aca an uair sin leantainn orra suas dhan àrd-sgoil, agus gheibh iad an uair sin air na teisteanasan àbhaisteach a dhèanamh mar luchd-ionnsachaidh na Gàidhlig.
"Agus tha sinn a' faicinn gu leòr de luchd-ionnsachaidh an uair sin a' dol air adhart gu colaistean is oilthighean, agus an uair sin a' tighinn air ais a shaoghal na Gàidhlig, agus a' leantainn orra a-muigh an sin a' cur taic ris a' Ghàidhlig, ged nach biodh iad mar phàirt den "t-saoghal" idir," thuirt e.


text:
Beàrn pàighidh aig UHI?
Tha aithisg bho Aonadh nan Oilthighean agus nan Colaistean ag ràdh gu bheil òraidichean fireann ann an Oilthigh na Gàidhealtachd 's nan Eilean (UHI) a' cosnadh còrr air £18,000 a bharrachd sa bhliadhna na tha feadhainn bhoireann.
Chaidh an aithisg aca fhoillseachadh air Là Eadar-nàiseanta nam Ban.
Fhuair i gu bheil ceithir oilthighean ann an Alba anns a bheil fireannaich a' cosnadh barrachd na boireannach - oithighean Ghlaschu, Obar Dheathain, Chille Rìmhinn agus Oilthigh na Gàidhealtachd 's nan Eilean.
'S ann aig Oilthigh na Gàidhealtachd 's nan Eilean a bha a' bheàrn a bu mhotha ge-tà - £18,637 sa bhliadhna.
Chaidh fear-labhairt bhon oilthigh às àicheadh gu bheil a' bheàrn faisg cho mòr sin.
Thuirt na h-oilthighean eile gur e seann dàta a tha a' nochdadh anns an aithisg agus gu bheil co-ionnanachd pàighidh air tighinn air adhart bhon uair sin.


text:
Tianjin Bradi uidheam tèarainteachd Co., Ltd a stèidheachadh ann an 2007, agus bha e na ciad Dèanadair a 'cuimseachadh air rannsachadh agus leasachadh, a dhèanamh agus a reic pearsanta dìon uidheamachd. 'Chompanaidh againn a' cumail ri bun-bheachd "Le càileachd a bhuannachadh creideas, saidheans agus teicneòlas a chosnadh an àm ri teachd" agus an-còmhnaidh a 'cur fòcas air a brand togalach agus bathar ùr-ghnàthachadh. Tha sinn sealbh neo-eisimeileach còraichean seilbh inntleachdail agus proifeiseanta R & D sgioba, coisrigte do luchd-ceannach a thoirt seachad le càileachd sheirbheisean agus fuasglaidhean pearsanta dìon tèarainteachd. Tha sinn a 'dìon bheachdan-smuain 30 innleachd agus utility modail patent' agus tha sinn nàiseanta àrd-theicnigeach iomairt.
Bhon a chaidh a stèidheachadh, tha sinn a 'leasachadh gu luath agus sgaoilidh a tha air feadh Sìona. WELKEN brand 'S e ola agus petrochemical iomairtean, machining iomairtean agus eileagtronaigeach iomairtean as fheàrr leotha. Tha sinn a 'cuimseachadh air luchd-ceannach luach, agus an cosgadh bhith a' leasachadh seirbheisean agus bathar.


text:
Coireall na cìche-shluagain
Tha an coireall na cìche-slugain 'na sheòrsa na connraige, air chleachdadh ann an roinn nan cànanan air bhruidhinn. Tha ʀ, "R" beag, an samhla san Aibidil Eadar-nàiseanta Fogharach gu bheil a' comharradh an fuaim seo. Tha R\ an samhla na X-SAMPA. Tha a' chonnrag seo aon nan roinn gur air chantainn ris an R sgòrnanach.
Feartan[deasaich | deasaich an tùs]
Feartan an coirill na cìche-slugain:
- Tha a dhòigh na labhairt 'na coireall, a' ciallachadh gu bheil e air chruthachadh leis na luasgain a inneil na labhairt (sa' chùis seo, a' chìoch-shlugain).
- Tha a àite na labhairt na cìche-slugain, a' ciallachadh gu bheil e a' chìoch-shlugain a tha a' crith.
- Tha a sheòrsa na fuaimneachadh leis a' ghuth, a' ciallachadh gu bheil na fillidhean a' ghutha a' crith fad na labhairt.
- Tha e 'na chonnrag labhairteach, a' ciallachadh gur adhar saor a theicheadh tron bheul.
- Tha e 'na chonnrag mheadhanach, a' ciallachadh gu bheil e air chruthachadh le a' leigeil an sruthadh-adhair a shruthadh thar an meadhain na teanga, an àite nan taobhan.
- Tha an inneal sruthadh-adhair dol-a-mach sgiamhach, a' ciallachadh gu bheil e air labhairt leis a' bhruthadh an adhair a-mach nan sgiamhan agus tron slighe guthach, an àite na as an sgòrnan no am beul.
Far an gur e air lorgadh[deasaich | deasaich an tùs]
Tha ainneamh an coireall na cìche-slugain a-muigh na Roinn-Eòrpa. Tachraidh e ann an roinn nan seòrsaichean an Abchansaise agus ann an Eabhra Aisceanasaidheach. Ann an Lakotais, tha an coireall na cìche-slugain fuaim eugsamhail an suathaidh air labhairt na cìche-slugain, air chleachdadh ro /i/.
Air an Roinn-Eòrpa, tha e a' nochdadh gun do thòisich e 'san Fhraing, à far an sgaoil e ri Gearmailtis choitcheann, a' chuid as motha nan dual-chainntean na Gearmailtise, roinn nan dual-chainntean na h-Òlaindis, roinn nan dual-chainntean Eadailtise a Tuath, agus na dual-chainntean Suainise a Deas agus Nirribhise a Deas. Ann am cuid an àite seo, tha e o chionn air a choisinn suathadh na cìche-slugain fuaim eugsamhail, a tha air ghabhail os làimh gu h-iomlan ann an Olaindis choitcheann agus Danmhairgis. Tachraidh e cuideachd am measg nan luchd-labhairt de cànanan eile, nuair bidh liotachd aig daoine gun nì a' fuaimneachadh an coireall còsagail nas fheàrr doirbh no neo-chomasach (ged tha seo leasaichte gu tric le obair-lèighe bheag no teagasg). 'S dòcha tha Lenin 'na Ruiseanach as ainmeile a chleachdadh an coireall na cìche-slugain.
'S e fìor-ainneamh airson cànanan a chur tuilleadh na aon coireall taobh ri taobh. Ge tà, cuiridh fileantaich nas sine na nan dual-chainntean an Ear Ocsiteanaise an coireall na cìche-slugain agus an coireall còsagail taobh ri taobh, mar eisimpleir ann an /ɡari/ slàn agus /ɡaʀi/ darach.


text:
Landmark archive of 10 million Gaelic words launched
Landmark archive of 10 million Gaelic words launched
Issued: Wed, 05 Nov 2014 15:02:00 GMT
Researchers have completed the first phase of the world’s most extensive digital archive of Scottish Gaelic texts as part of a landmark project to revolutionise access and understanding of the language to public around the world.
The Digital Archive of Scottish Gaelic (DASG) project is already the most comprehensive publicly accessible reference point for the Gaelic language and culture, having been worked on by researchers from Celtic and Gaelic at the University of Glasgow for the past eight years.
The DASG project has two main outputs:
- Corpas na Gàidhlig is a searchable online database bringing together full texts dating from the Twelfth Century to the present day. Together they make up a corpus of almost 10 million Gaelic words, which is expected to grow to up to 30 million words over the course of the project.
- The Fieldwork Archive contains over 22,000 headwords taken from speech recorded in Gaelic-speaking Scotland and Nova-Scotia during the 1960s, 70s and 80s. It uniquely describes traditional Gaelic life and society and many of the headwords are accompanied by magnificent hand-drawn illustrations.
Together, these two resources will provide fingertip access to the riches of Gaelic language and culture and make it much more accessible to a world-wide audience.
Corpas na Gàidhlig will also provide the textual basis for a linked project involving five universities around Scotland. Faclair na Gàidhlig will produce a historical dictionary of Gaelic, a resource for Gaelic comparable to the Oxford English Dictionary and the Dictionary of the Older Scottish Tongue, both of which provide a historical lexical reference for their respective languages. Partners in the Faclair na Gàidhlig project are the universities of Glasgow, Aberdeen, Edinburgh, Strathclyde and Sabhal Mòr Ostaig UHI.
Rob Ó Maolalaigh, Professor of Gaelic at the University of Glasgow and Director of DASG, said: “The Digital Archive of Scottish Gaelic provides a unique and powerful web resource for students and researchers of Gaelic around the globe, which will transform the way research is carried out on Gaelic language, literature and culture. Having access to a large database like this will enable us to see new patterns in the way the language has been used over the centuries and how it continues to be used to this day. This resource will lead to the development of new pedagogical and technological resources for the language.”
Vice-Principal and Head of the College of Arts, Professor Murray Pittock, said: “As a leading centre for Gaelic and Celtic Studies, the University welcomes the online publication of ground-breaking DASG resources, which will provide scholars and Gaelic communities in Scotland and abroad with a magnificent learning and research resource to promote Gaelic and its significance internationally.”
Professor Boyd Robertson, Chair of the Steering Committee of Faclair na Gàidhlig, and Principal of Sabhal Mòr Ostaig, said: “We are delighted that the first phase of DASG is now online based on established expertise at Glasgow. Corpas na Gàidhlig and related software development will revolutionise lexicographical methodology in Scotland. The Fieldwork Archive will also be tremendously important to the dictionary in that it contains words not recorded elsewhere. We can look forward confidently to a future in which Gaelic will have a dictionary compiled on historical principles linked to a digital corpus of the language. Together, they will enable full understanding of the Gaelic language and culture for generations to come.”
Leading scholar in the history and culture of the Highlands, Professor Hugh Cheape from Sabhal Mòr Ostaig, said: “As a student of Scottish Gaelic with a specific interest in the lexis and in material culture, DASG offers a resource on a scale hitherto unimaginable without a lifetime's reading and cross-referencing.”
DASG was established in 2006 and is funded by the British Academy, the University of Glasgow, Faclair na Gàidhlig, Bòrd na Gàidhlig, the Scottish Funding Council, the Arts and Humanities Research Council and the Economic and Social Research Council.
DASG is available at http://www.dasg.ac.uk.
Media enquiries: nick.wade@glasgow.ac.uk / (+44) 0141 330 7126
Tasglann chudromachde 10 millean facal Gàidhligair a chur air bhog
Tha luchd-rannsachaidh air a’ chiad earrann de dh’obair a chrìochnachadh air an tasglainn dhidseataich as motha a th’ ann de theacsaichean Gàidhlig, mar phàirt de phròiseact tionnsgalach a tha ag amas air cothrom is tuigse air a’ Ghàidhlig a thabhann dhan phoball air feadh an t-saoghail.
Tha Dachaigh airson Stòras na Gàidhlig (DASG) aithnichte mar-thà mar am na pròiseact as iomlaine agus is ioma-chuimsiche far am faighear fiosrachadh a thaobh cànan is cultar na Gàidhlig, is luchd-rannsachaidh bho Roinn na Ceiltis is na Gàidhlig aig Oilthigh Ghlaschu air a bhith ag obair air thairis air na h-ochd bliadhna a dh’fhalbh.
Tha dà phrìomh thoradh aig DASG:
- Corpas na Gàidhlig, a tha na stòr-dàta air-loidhne a ghabhas a rannsachadh is e a’ tarraing theacsaichean bhon 12mh linn chun an là an-diugh ri chèile. Còmhla, tha iad a’ dèanamh an-àirde corpas de cha mhòr 10 millean facal Gàidhlig, is dùil ann gum bi seo a’ fàs gu timcheall air 30 millean facal thairis air a’ phròiseact.
- Tasglann Obair-trusaidh, Faclan bhon t-Sluagh, anns a bheil còrr air 22,000 ceann-fhacal air an togail bho chainnt an t-sluaigh a chaidh a chlàradh an dà chuid ann an Alba agus ann an Alba Nuadh anns na 1960an, na 1970an agus na 1980an. Tha e gun samhail ann a bhith a’ tarraing dealbh de bheatha is choluadair dualchasach na Gàidhlig, is cuide ri mòran dhe na ceann-fhacail tha dealbhan eireachdail làmh-dhèanta.
Còmhla, tha an dà ghoireas seo a’ tabhann fìor-chothrom air beartas cànan is cultar na Gàidhlig is gam fosgladh do luchd-cleachdaidh air feadh an t-saoghail.
Bidh Corpas na Gàidhlig na bhunait theacsail airson pròiseact co-cheangailte anns a bheil còig oilthighean air feadh na h-Alba an sàs. Bidh Faclair na Gàidhlig a’ toirt faclair eachdraidheil Gàidhlig gu buil, aig am bi, thathar an dùil, an aon inbhe is cliù is a tha aig na faclairean mòra a gheibhear airson Beurla (Oxford English Dictionary) agus Albais (Dictionary of the Older Scottish Tongue), is an dà chruinneachadh sin a’ tabhann stòr-fiosrachaidh eachdraidheil, leicseachail dha na cànanan fa leth aca. Tha Oilthighean Ghlaschu, Obar Dheathain, Dhùn Èideann, Srath Chluaidh agus Sabhal Mòr Ostaig UHI nan compàirtichean ann am Faclair na Gàidhlig.
Thuirt Rob Ó Maolalaigh, Ollamh na Gàidhlig aig Oilthigh Ghlaschu, agus Stiùiriche DASG: “Tha Dachaigh airson Stòras na Gàidhlig a’ tabhann goireas air-loidhne cumhachdail is gun samhail do dh’oileanaich is luchd-rannsachaidh na Gàidhlig air feadh an t-saoghail, is bidh e a’ fìor-atharrachadh an dòigh anns am bi rannsachadh air a dhèanamh air cànan, litreachas is cultar na Gàidhlig. Agus cothrom againn a-nis air stòr-dàta cho mòr is cho farsaing, bidh comas againn pàtranan ùra fhaicinn is a lorg anns na dòighean a chaidh an cànan a chleachdadh thairis air na linntean agus mar a tha e ga chleachdadh an-diugh. Bidh an goireas seo gar stiùireadh is gar cuideachadh ann a bhith a’ leasachadh ghoireasan teagaisg is teicneolasach ùra airson a’ chànain.”
Thuirt an t-Ollamh Murray Pittock, Iar-Phrionnsapal agus Ceannard Cholaiste nan Ealain aig Oilthigh Ghlaschu: “Mar aon de phrìomh aonadan na Gàidhlig is Ceiltis, tha an t-Oilthigh a’ cur fàilte is furan air foillseachadh nan goireasan ùra air-loidhne aig DASG, a bhios a’ tabhann goireas ionnsachaidh is rannsachaidh air leth do sgoilearan is coimhearsnachdan Gàidhlig an dà chuid an Alba agus thall thairis airson ìomhaigh na Gàidhlig, agus cho cudromach is a tha i, àrdachadh gu h-eadar-nàiseanta.”
Thuirt an t-Ollamh Boyd Robasdan, Cathraiche na Comataidh Stiùiridh aig Faclair na Gàidhlig, agus Prionnsapal Sabhal Mòr Ostaig: “Tha sinn gu math toilichte gu bheil a’ chiad earrann de DASG a-nis air-loidhne, is e stèidhichte air sàr-eòlas ann an Glaschu. Bidh Corpas na Gàidhlig, agus leasachaidhean ann am bathar-bog a thig na chois, a’ cruth-atharrachadh mhodhan-obrach leicseachail an Alba. Cuideachd, bidh an Tasglann Obair-tursaidh, Faclan bhon t-Sluagh uabhasach cudromach dhan fhaclair leis gu bheil faclan ann nach eil idir air an clàradh ann an tùsan eile. Tha sinn a’ coimhead air adhart gu misneachail ris an àm a tha ri teachd far am bi faclair ann dhan Ghàidhlig a tha stèidhichte air prionnsapalan eachdraidheil is iad ceangailte ri corpas didseatach a’ chànain. Air an toirt ri chèile, bidh iad a’ toirt comas do na ginealachan ri thighinn làn-tuigse air cànan is cultar na Gàidhlig a ruighinn.”
Thuirt an t-Ollamh Ùisdean Cheape, sgoilear aithnichte ann an eachdraidh is cultar na Gàidhealtachd, aig Sabhal Mòr Ostaig: “Mar sgoilear na Gàidhlig, is ùidh shònraichte agam ann am facail uile a’ chànain agus cultar dùthchasach, tha DASG a’ tabhann goireas aig ìre a bha do-bheachdachaidh roimhe seo gun a bhith a’ cur seachad rè do bheò a’ leughadh is a’ tar-sgrùdadh.”
Chaidh DASG a chur air bhonn ann an 2006 is fhuair e maoineachadh bho Acadamaidh Bhreatainn, Oilthigh Ghlaschu, Faclair na Gàidhlig, Bòrd na Gàidhlig, Comhairle Maoineachaidh na h-Alba, Comhairle Rannsachaidh nan Ealain is nan Daonnachdan (AHRC), agus Comhairle an Rannsachadh Eaconamaich agus Shòisealta (ESRC).
Gheibhear DASG aig http://www.dasg.ac.uk.
<< Latest News


text:
Gealltanas ga thoirt mu Ionad Hillcrest
Tha ceannard Comhairle nan Eilean Siar, Aonghas Caimbeul, air a bhith a' dìon phlanaichean gus atharrachadh a thoirt air seirbheisean do chloinn sna h-Eileanan Siar, a tha feumach air coimhead às an dèidh.
Tha dachaigh chloinne Hillcrest a' toirt cùraim do chloinn anns na h-Eileanan an Iar ann an suidheachaidhean duillich, far a bheil uallach air an ùghdarras ionadail coimhead às an dèidh mura h-urrainn dhaibh fuireach le'm pàrantan no càirdean.
Bhòt mòr-chuid de chomhairlichean an t-seachdain seo airson planaichean an t-seirbheis atharrachadh, rud a shabhaladh £350,000 sa bhliadhna.
Ach, a rèir buidheann SNP na comhairle, chan eil plana soilleir gu leòr ann airson na tha an dàn dhan t-seirbheis.
Thuirt Mgr Caimbeul gun robh iad ag obair leis a' bhuidhinn Action for Children a tha a' ruith na dachaigh air goireas ùr a fhreagaireas air feumalachdan chloinne agus an teaghlaichean.
Dh'fhaodadh an goireas ùr a bhith deiseil taobh a-staigh bliadhna gu leth.
Thug Mgr Caimbeul cuideachd barrantas nach robh an t-seirbheis neo cosnaidhean ann an cunnart.


text:
Thuirt Bòrd na Gàidhlig gu bheil lèirsinn ann airson nan ealain Gàidhlig.
15 An Gearran 2017 Ùraichte aig Ùraichte aig
Thuirt Bòrd na Gàidhlig gu bheil lèirsinn ann airson nan ealain Gàidhlig.
Tha seo a' tighinn às dèidh iarrtais airson deasbaid nàiseanta agus lèirsinn ùir.
Dh' innis iad cuideachd gu bheil manaidsear leasachaidh airson nan ealan gu bhith air fhastadh a dh' aithghearr, suidhichte aig An Lanntair ann an Steòrnabhagh.
Bidh e mar phàirt den obair rannsachadh farsaing a dheànamh air na h-ealain Gàidhig.


text:
8 an t-Ògmhios
'S e 8 an t-Ògmhios an 159mh latha dhen bhliadhna a rèir a' Mhìosachain Ghriogaraich (160mh ann am bliadhna-leum). Tha 206 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
Breithean[deasaich | deasaich an tùs]
- 1772 - Robert Stevenson, innleadair Albannach a tha ainmeil air sgàth 's nan taighean-solais a bha e air a thogail.
- 1867 - Frank Lloyd Wright, ailtire Aimeireaganach.
- 1921 - Suharto, dàrna cheann-suidhe na h-Innd-Innse bho 1968 gu 1998.
- 1930 - Robert Aumann, eaconamaiche.
- 1942 - Jacques Dubochet, bith-fhiosaigiche às an Eilbheis.
- 1955 - Tim Berners-Lee, neach nàdar-fheallsanachd, eòlaiche-choimpiutaireachd à Breatainn.
Bàsan[deasaich | deasaich an tùs]
- 632 - Am Fàidh Muhammad ibn Abdullah, neach a stèidhich an creideamh Ioslam.


text:
- TIOTAL
- A' feitheamh ri baragain aig 'Seòmar nam Fasan' ann an Inbhir Nis, 1950
- EXTERNAL ID
- PAN_14_95
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20425
- KEYWORDS
- Bùithtean aodaich
Inbhir Nis
Sràid an Aonaidh
A' feitheamh ri baragain aig 'Ionad nam Fasan' ann an Inbhir Nis, 1950. Bùth-aodaich bhoireannach a bha a' reic chleòcaichean is ghùintean aig 9-10 Sràid an Aonaidh, Inbhir Nis
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Ceum mòr a dh'ionnsaigh Geamaichean a' Cho-Fhlaitheis
Ghabh an lùth-chleasaiche Uibhisteach, Kerry Nic a' Phì, ceum mòr a dh'ionnsaigh àite fhaighinn aig Geamaichean a' Cho-Fhlaitheis as t-Samhradh.
Shoirbhich leatha air an deireadh-sheachdain uair dearbhaidh a ghleidheadh airson sgioba baidhsagal beinne na h-Alba.
Tha sin a' fàgail gu bheil dìreach aon uair eile aig Kerry ri choileanadh airson àite fhaighinn san sgioba.
A' bruidhinn air Aithris na Maidne Diluain, dh'innis Kerry mu cho toilichte 's a bha i nuair a shoirbhich leatha: "Tha mi cho, cho toilichte. An-dràsta tha mi a' faireachdainn gu math sgìth ge-tà," thuirt i.
Cha robh an rèis gun dhuilgheadasan; thàinig toll san taidhr aice agus b' fheudar dhi leth chuairt a dhèanamh le taidhr bog.
Ceumannan mòra
Rinn i suas an uair ge-tà agus shoirbhich leatha aig a' cheann thall.
B' ann mun àm seo an-uiridh a dh'fheuch Kerry air rèis baidhsagal beinne airson a' chiad uair, agus goirid an dèidh sin fhuair i "elite licence".
Mar sin, tha i uair ceumannan mòra a ghabhail san spòrs ann an ùine gu math goirid.
Airson faighinn dhan sgioba, feumaidh Kerry an uair dearbhaidh a choileanadh a-rithist.
Bidh cothrom aice sin fheuchainn ann am Poblachd na Seic ann an dhà no trì sheachdainean, no bidh farpais anns a' Chòrn aig toiseach a' Chèitein - 's ann an sin a gheibh Kerry an cothrom mu dheireadh.


text:
Air Diluain 13 Màrt thòisich turas a mhaireas trì-làithean-deug de ‘Cumaidhean Ceòlmhor’ dealbh-chluich Ghàidhlig ùr Fhèisean nan Gàidheal, le taisbeanaidhean aig Bun-sgoil Chnoc a’ Chonaisg, Grianaig agus Bun-sgoil Thaigh a’ Chladaich, Dùn Omhainn.
Freagarrach do chlann òga ann an sgoiltean-àraich ‘s sgoilearan òga sa bhun-sgoil, cuiridh na caractaran san dealbh-chluich, Hùb agus Hàb, eòlas air cumaidhean eadar-dhealaichte le òrain, ceòl ‘s spùinneadair càirdeil don ainm Seonaidh.
Bidh an turas leis an dealbh-chliuch a’ ruith gu Diciadain 29 Màrt le taisbeanaidhean aig sgoiltean-àraich ‘s bun-sgoiltean ann an Grianaig, Dùn Omhainn, Ìle, An t-Òban, Apainn, Glaschu, Comar nan Allt, Drochaid an Easbaig, Cille Brìde an Ear, Cille Mheàrnaig, Dùn Èideann agus an Eaglais Bhreac. Thathar an dùil cothrom fhaighinn ga taisbeanadh ann an sgìrean eile san dùthaich nas fhaide air adhart sa bhliadhna.
Ged a bhios a mhòr-chuid de thaisbeanaidhean airson clann le Gàidhlig, gheibh sgoilearan a tha ag ionnsachadh na Gàidhlig cothrom an dealbh-chluich fhaicinn nuair a thèid a thaisbeanadh ann an sgoiltean ann an Ìle agus an Eaglais Bhreac.
‘S e Ellen NicDhòmhnaill (Hùb) agus Murray Willis (Hàb) na cleasaichean san dealbh-chluich. Tha Ellen aithnichte mar sheinneadair agus tha i seinn leis a’ chòmhlan-chiùil Dàimh. Se cluicheadair ealanta a bhogsa-chiùil a th’ann am Murray agus ann an 2016 ràinig e a’ chuairt dheireannaich den BBC Young Traditional Musician of the Year. Thèid na tàlantan-ciùil aig an dithis aca a thaisbeanadh san dealbh-chluich.
Chaidh an dealbh-chluich a’ sgrìobhadh ‘s a’ stiùireadh le Aonghas MacLeòid, Oifigear Dràma Fhèisean nan Gàidheal le stiùireadh a thaobh ceòl bho Eilidh NicCoinnich, a tha na Manaidsear Fèisgoil agus le chèile leasaich iad òrain agus fuinn a dh’aona ghnothach airson na dealbh-chluiche. Chruthaich Shannon White an seata agus propaichean agus sgeadaich Laura Cowie na culaidhean.
‘S e pròiseact teater airson clann sna tràth-bhliadhnaichean a th’ann an Hùb Hàb a th’air a lìbhreagadh tron t-seirbheis Fèisgoil aig Fèisean nan Gàidheal a tha gu mòr an comain maoineachadh a fhuaras bho Bhòrd na Gàidhlig agus Alba Chruthachail.
Tha an dealbh-chluich a’ leantainn air soirbheachas ‘Hùb Hàb air Ghleus’ a chaidh a chauirt air feadh na dùthcha an uiridh.
Airson tuilleadh fiosrachaidh mu dheidhinn ‘Hùb Hàb’ no na pròiseactan dràma eile a th’aig Fèisean nan Gàidheal cuiribh fios gu Aonghas MacLeòid air 01463 225 559 no angus@feisean.org


text:
- TIOTAL
- Am Bodach agus an t-Asal
- EXTERNAL ID
- HC_GAELICSTORYTAPE_001
- DEIT
- 1997
- LINN
- 1990an
- CRUTHADAIR
- unknown
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2330
- KEYWORDS
- beul aithris
sgeulachdan
stòiridhean
Gàidhlig
seanchas
claistinneach
Tha an sgeulachd seo air a clàradh sa Ghàidhlig agus 's e eadar-theangachadh gu Beurla a leanas an seo.
Am Bodach agus an t-Asal.
Oidhche rionnagach reòta bha am bodach a bha seo na shuidhe a-staigh leis fhèin anns a' bhothan bheag far an robh e a' fuireach. Suas ri meadhan-oidhch' cò thàinig gu doras a' bhothain ach asal a bhuineadh do thuathanach a bha faisg air làimh. Chuala am bodach am fuaim aig an doras agus dh' èirich e ga fhosgladh.
"Tha mi a' guidhe ort, a dhuine chòir," ars an t-asal, "leigeil dhomh mo cheann a chur a-steach air an doras agad, oir tha i cianail fuar a-muigh a-nochd."
"Làn dìth do bheatha," ars am bodach gu coibhneil agus chuir an t-asal a cheann a-steach air an doras. "'S dòcha gu faodainn m' amhaich a bhlàthachadh cuideachd," ars an t-asal an ceann greise.
"Gu dearbh 's tusa dh'fhaodas sin, " ars am bodach còir.
Cha b' fhada gus an robh an t-asal a' coimhead thuige 's bhuaithe air feadh a' bhothain, agus ars esan: "Chan eil mi an dùil nach biodh rùm gu leòr an seo dhomh fhìn airson mo chasan-toisich a thoirt a-steach."
"Ma thogras tusa nach fhaod thu sin a dhèanamh," ars am bodach gasta, agus e a' gluasad gus rùm a dhèanamh don asal, oir bha am bothan uabhasach beag.
"Nach eil e cheart cho math dhòmhsa seasamh a-staigh còmhla riut fhèin?" ars an t-asal an ceann greise. "Chan eil mi ach a' cumail an dorais fosgailte nam sheasamh an seo."
"Siuthad, siuthad, ma-tà," ars am bodach còir, "tha an oidhche nochd glè fhuar gun teagamh sam bith 's cha bu chòir do dhuine no do dh'ainmhidh a bhith a-muigh le aimsir dhen t-seòrsa seo. Tha truas mo chridhe agam riut fhèin 's tu cho fuar a-muigh an sin. Thig a-steach, a bhròinein." An sin a-steach don bhothan a ghabh an t-asal ach bha am bothan tuilleadh is beag don dithis aca.
"Tha mi a' faicinn," ars an t-asal, "nach eil rùm gu leòr an seo don dithis againne. Seach gur tu fhèin as lugha, ma-tà, nach fheàrr dhut seasamh a-muigh? Gheibh mise mar sin àite dhomh fhèin."
Cha do rinn an t-asal an sin ach am bodach bochd a phutadh a-mach 's cha d'fhuair e air ais don taigh aige fhèin gu madainn.
Ach bha e na bu ghlice an ath-oidhche!
Tha an sgeulachd seo bho chruinneachadh a tha ri fhaotainn air teip agus anns an leabhar 'Am Bloigh Beag le Beannachd'


text:
- TIOTAL
- Clàradh Chàraichean Chataibh NS 57 gu NS 63, Ògmhios gu Samhainn 1906
- EXTERNAL ID
- Z_GB232_CS_3_9_1P09
- ÀITE
- Cataibh
- SIORRACHD/PARRAIST
- CATAIBH
- DEIT
- 1906
- LINN
- 1900an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4570
- KEYWORDS
- Cataibh
Clàradh Chàraichean Chataibh
càraichean
carbadan
baidhsagailean-motair
Clàradh Chàraichean Chataibh NS 57 gu NS 63, Ògmhios gu Samhainn 1906
Tha àireamh clàraidh gach càr sa Chlàr, còmhla ri ainm agus seòladh an neach-seilbh, modail a' chàir, seòrsa agus dath a' chàir, a chuideam gun luchd air, ciamar a bhios e air a chleachdadh, ceann-là a' chlàraidh agus, far a bheil e iomchaidh, ceann-là a chaidh a dhubhadh às.
Chaidh càraichean a chlàradh do Alan Vaughan-Jones, Malcolm MacInnes, Hugh Matheson, James Bertram, William Wallace, John Cunningham, Walker Ernest Beard agus James David Cameron.
NS57 NS58 NS59 NS60 NS61 NS62 NS63


text:
- TIOTAL
- An Iuchair Bhos Cionn an Dorais, Croit Thiridh Mhòir
- EXTERNAL ID
- PC_GM2_PHOTOGRAPHS_049
- ÀITE
- Loch an Doirb
- SGÌRE
- Crombail
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 22799
- KEYWORDS
- togalaichean
taighean
litreachas
Dithis bhoireannach a' seasamh airson dealbh-camara le iuchair bhos cionn an dorais taobh a-muigh croit Thiridh Mhòir, mu 10 km a-mach à Baile nan Granndach, faisg air Loch an Doirb.
Mar bu trice bhiodh an iuchair a' crochadh bhos cionn an dorais aghaidh air taigh croite Thiridh Mhòir, agus 's e an àite seo thug dùsgadh-inntinn don ùghdar Maurice Walsh airson an leabhair romansaich is mòr-chòrdte aige 'The Key Above The Door'. Thàinig mòran luchd-leughaidh nobhail Walsh a thadhal air an taigh chroite.
Chaidh an leabhar 'The Key Above The Door' fhoillseachadh an 1926 agus b' e seo an ciad nobhail aig Maurice Walsh. 'S e an sgeulachd ghoirid 'The Quiet Man', a chaidh fhoillseachadh an 1926, an leabhar as ainmeile aige. Chaidh film a dhèanamh dheth, aig an robh an aon ainm, anns an robh na cleasaichean John Wayne agus Maureen O'Hara
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
1847
MDCCCXLVII
Tachartasan[deasaich | deasaich an tùs]
"Bliadhna a' Ghort Mhòr": Dh'fhàillig am buntàta ann an Èirinn agus ann an Gaidhealtachd na h-Alba. An luib seo, chaidh bhriseadh air eaconomaidh nàiseanta na h-Èireann.
- Chaidh Lansing (Michigan) a thaghadh prìomh-bhaile na stàite.
- Cur às do Thràilleachd ann an Impireachd nan Otomanach.
- 9 an Dàmhair: Cur às do Thràilleachd ann an Saint Bartélemy.
- Chaidh Institiud Foghlam na h-Alba a stèidheachadh.
Breithean[deasaich | deasaich an tùs]
- 3 am Màrt - Alexander Graham Bell, ann an Dùn Èideann. Eòlaiche, innleachdair agus innleadair à Alba.
Bàsan[deasaich | deasaich an tùs]
- 4 an t-Samhain - Felix Mendelssohn Bartholdy, ann an Leipzig. Neach ciùil às a' Ghearmailt.